Page 58 – ababaka\nViewing 15 posts - 856 through 870 (of 893 total)\nAugust 20, 2008 at 7:47 am in reply to: “You think you have family problems? #19389\nTemutussa ku bunkeenke mubivvunule kati ffe abalabi tusalewo ekirabo ekija mu anabivvunula obulungi Jona eggulu oyagala limu oba balikuweere mu kiganda\nAugust 20, 2008 at 7:42 am in reply to: Eng’oma erina ebitundu nga eby’omuntu #19388\nJona kuno okunonyereza wakumalamu banga ki era daala ki lyolina ku bumanyirivu bwolina , ku zonna ngoma ki gye babwatula , ate gyebasesebbula\nAugust 20, 2008 at 7:33 am in reply to: Kiki Kyosinga Okwagala Ku Bantu B’ensi Mwoobera? #19387\nJona ebintu byoyogerako nange mbisemba bwooba okyalina amaanyi okozesa akakisa ako okusinga okwewummuza nogenda mu office ku saawa nnya nonovaayo nogenda ku kyemisana ku mukaaga ate no nnyuka ku kkumi.\nEkisooka oli bwafuuka boss abufuula bumbula ngatandika okutumya ebitwe, nga ava ku kigendererwa ngebadde office efuukamu ekirala , kati nomuntu gwaleese okukola emirimu nga naye atandika okukola gadibe ngalye kuba aba manyi nti boss takyanyeze kintu kyonna.\nNekirala kyamagezi okussa mu mirimu abantu abagirinako obumanyirivu mukifo kyokujjuzaamu aboluganda abako n’abemikwaano .\nkuba kizibu okusanga abantu bano nga bonna bassa kimu nga bwolaba aba mawanga amalala , ewaffe tukyalinamu nti nange bandabe, osanga batono abagala okujjayo erinnya eddungi erya wamu.\nKirungi okuyisa buli muntu obulungi kaabe nti ayera bweezi office nomulaga nti omulimu gwakola gusimibwa so si kwewanikira ku buli omu,bakulengerere eri bonna bagwe ku ttaka bakuvunamire kuba oli boss.\nGyokoma okuyisa omuntu obulungi naye gyakoma okwagala okukola ekisingayo obulungi, wamu nokweewa obuvunanyizibwa okulaba nti buli kimu kiggwa mu saawa entuufu.\nAte guno omutwe gunzijukizza ekiseera kyeyaliko omukulembeze Mwami Lule\nOmuntu bwomuyisa obulungi naye ,kimubanja okweyisa ngomuntu mulamu\nEkyo kyekikyalemye abangi okutegeera\nAugust 20, 2008 at 6:11 am in reply to: Do You Spy On Your Spouse? #19386\nMusajjalumbwa batuuse okukyaala ewuwo ne briefcase nga kuliko ne secret code,\ntulabe bwenekutuma akambe okujimenya oba okutandika okuteeba birthdays ogiyingize olabe oba eggula\nAugust 20, 2008 at 5:58 am in reply to: Top Radio; Ku luno tewali alitoloka Mengo #19385\nWaliwo kyesitegeera lwaaki buli alina ekigugu kye kyeyetisse kumutima ekiruyi ayagala kukimalira ku Baganda na Bwakabaka bwaabwe? nga buli omu yaweebwa eddembe okulondawo mu buwanga bwe nga bwayagala okutambuza obulamu bwe. Bogeramu bibiri nti “ha! Abaganda bandyegenderezza singa bagala okusigaza obwakabaka bwaabwe” .\nBanage ka nkabateme Obwakabaka tubulina munnono zaffe butuli mu musaayi nga bwetulina ebika bwobiva wansi wotukira waggulu ye Kabaka waffe okujjako ngooli ayagala kutunaazaamu nnono zaffe nabulombo lombo tukooyesebwa, bwemulowooza nti tunazinira ku ntoli zammwe kubanga tutya nti mujja kutujjako Obwakabaka bwaffe.\nKati mwogere kubirala ekyo mukite kuba tekirina gyekiraga\nAugust 19, 2008 at 5:03 am in reply to: Emmeere Engaanda ewooma!!! #19367\nNze TONTO Nja kufa kisiiri naye sijja ku kubuuza mmere eyo\nAugust 19, 2008 at 4:59 am in reply to: Kabaka alagidde Nambooze azzibwe ku leediyo ya CBS #19366\nOkugoba Mukyaala Nambooze ku Radio mbu ate eyo Bujjajja buba butasiima nakwelowozaako singa bakola okunonyereza bajja kukizuula nti program Mukyaala Nambooze zayogerelako kwekujja okusinga okubaako abantu abawuliriza kuba ayogera kweebyo ebiruma abantu ,\nKati aba ayagala okukola ssente awo wafunira ekifo ekirara natwaala zi Radio ze naziwa nelinnya eddala kuba kati Omuganda afukidde ddala wakkozesa kagenderere. osanga singa yali eyitibwa ya bujjajja bwa balirwaana .\nTeri Muganda yandimaze manda ge wadde Omukulu Nambooze teyandiyise mu kubonanbona kwayiseemu.\nWano wosalirawo oba oli naffe oba oli na bali nokola emmali yo noolwo neluggwa.\nAugust 19, 2008 at 4:04 am in reply to: Eby’okugoba Nambooze Ku CBS Bisattiza Mengo #19365\nBanange teli yali asanyusiza Baganda nabantu babaliisa kakanja olondako omu.\nAte bagamba nti eva kumugendo ye fuuka kaasa.\nOyinza okwagala okusanyusa gwe gwolowooza nti yakusingira okubezaawo emirimu gyo, naye mu buli ngeri tolina bwolimba bannyini kifo nti ku radio yammwe omuntu wammwe twamuwumuzizza olwensonga emu oba endala, nga omuntu yoomu ye yawaayo obulamu bwe nabonyabonyezebwa, nga obulumi bwonna abutadde ku mpagi alwanirira nsi ye ate gwe noova eri nomugamba nti agira avaawo kuba akuttira emirimu gyo .\nAugust 16, 2008 at 12:41 am in reply to: HEALTHY TIP #19347\nAugust 15, 2008 at 6:11 pm in reply to: Banaayamba abavubuka okufuna emirimu #19346\nBAZZUKULU ba Kawalya Kaggwa bawaddeyo ettaka e Lungujja likolerweko emirimu gy’ekijjukizo ky’abantu abakoleredde ennyo Buganda okuli Ssekabaka Muteesa I. Sir Apollo Kaggwa ne jjajjaabwe Kawalya Kaggwa.\nAbazzukulu ba Kawalya Kaggwa eyasaba abazungu okuleeta amasannyalaze aba-avudde mu Amerika baakule-mbeddwa Mary Nandawula ne Nakimera Kawalya baawad-deyo ekyapa ky’ettaka ly’e Kikandwa – Lungujja eriwerako decimolo 50 ne bakikwasa Edmond Bunkeddeko Nkalubo omu ku baddukanya Muteesa I/Sir Apollo Kaggwa/Kawalya Kaggwa Foundation.\nOmuzungu John Hunuwich, nnannyini Backpackers Hostel e Lungujja yawaddeyo ofiisi ku kizimbe kye, ab’ekibiina kino mwe bagenda okusooka okukolera.\nPublished on: Wednesday, 13th August, 2008\nAugust 13, 2008 at 8:01 pm in reply to: Endabirwaamu ezivuma #19341\nAugust 13, 2008 at 6:20 am in reply to: LINNYA KI LYE TUBA TUTUUMA RADIO YAFFE ENGANDA #19337\nBaganda radio nange nkiwagidde netugyeyitira nti redio ya Baganda\nAugust 13, 2008 at 6:15 am in reply to: Emmeere Engaanda ewooma!!! #19336\nLwaaki Kalibattanya oleeta ekibonerezo ku kintu ekiwooma gwetomanyi nti ekiwomereze ekingi kizaala enkeeku ? Nange banange sirowooza nti sobola okulya lumonde oba muwogo ne muddingana ne bwooba otaddeko enva zitya naye lyo etooke nsobola okugezaako okujjako obuzibu bujja kunva zensobola okulya ebbanga elyo lyonna mpozzi luwombo olwakanyama akookyeeko enva endala simanyi oba nsobola okuziddamu.\nAugust 13, 2008 at 6:08 am in reply to: Soul Legend Isaac Lee Hayes Died #19335\nAugust 13, 2008 at 6:06 am in reply to: Otulo Twaali Tukumazeko Entegeka? #19334


Poliisi tugiragidde kukuba kutta- Gen. Tumwine\nMinisita w'obutebenkevu Gen, Elly Tumwine alabudde abeekalakaasi n'akiggumiza nti; Poliisi n'ebitongole ebikuumaddembe biweereddwa obuyinza okukuba amasasi n'okutta omuntu yenna asangibwa nga yeetabye mu kwekalakaasa.\n"Tetugenda kukkiriza bantu basirusiru kutabangula ggwanga lino emirembe, gye lirimu givudde ewala nga kati lye yagaza buli muntu nga n'amawanga amalala abaayo baddukira wano okufuna emirembe, " Tumwine bwe yategeezezza n'awera nti beetegefu okwangaanga bonna abeenyigira mu kuleetawo obutabanguko.\nTumwine yagambye nti, abakulembeddemu okwekalakaasa kuno baludde nga\nbatendekebwa kubanga engeri gye baakoze ekintu yabadde nzibu kyokka ab'ebyokwerinda n'ebakkakkanya.\n"Okusibwa kw'omuntu omu tekuyinza kuleetawo butabanguko mu buli kitundu kya ggwanga, bano baludde nga beetegeka era batusanze tulagayizza, naye ku luno batuguddeko," bwatyo bwe yannyonnyodde.\nBino yabyogeredde mu lukungaaana lw'abamawulire ku kitebe kya Gavumenti\nekya Media Center mu Kampala ku Lwokutaano.\nYagambye nti abeekyokwerinda bazudde nti amawanga g'ebweru gassa ssente mu baakuliddemu okwekalakaasa kuno okwalese abantu abasoba mu 28 nga bafudde nga n'abalala banyiga biwundu.\nTumwine era yakikkaatiriza nti mu kiseera kino ng'abyebyokweinda tebejjusa kwabo\nabafudde kubanga tebamanyi ani yabasse nga n'abamu kisuubirwa nti baabadde bakuliddemu okwekalala kuno.\nMu kunoonyereza ab'ebyokwerinda kwe baliko , Tumwine yagambye nti baazudde\nng'abamu ku bannakibiina kya NUP balimu embeera z'ekiyeekera n'agamba nti tebayinza kukkiriza ggwanga kugenda mu mikono gy'abantu bwe batyo.


Bukedde Online - Muto wa Ssemwanga, abadde amansa ssente mu Kampala bamutwaliddeku mpingu\nSsegawa gwe yalonda mu bakazi 50 amudduseeko\nEnsonga ezaaviiriddeko Muhangi okuddamu ok...\nBAAMUTADDE ku mpingu ne bamuggyamu n’engatto, nga toyinza kulowooza nti y’oli abadde amansa ssente mu bbaala z’omu Kampala!\nKyeyune (wakati) n’abaserikale abamukuuma.\nEddy Kyeyune (Cheune) muganda wa Ivan Ssemwanga bwe yalabye embeera etuuse wano n'amanya nti bamugonzezza.\nBaamukunguzizza okumutuusa mu kadduukulu ng'atambula alinga awenyera.\nAbamuvunaana baatutte obujulizi bwe bamulinako omuli amaloboozi agaakwatibwa, ebifaananyi n'obubaka obutiisatiisa ku ssimu.\nBambega ba ISO abali ku mulimu gw'okunoonyereza ku Kyeyune baategeezezza nti, Nnaalongo Margie Kiweesi avunaana Kyeyune ng'ali ne Nasser Nduhukire amanyiddwa nga Don Nasser, baabawadde obujulizi bwabwe okuli amaloboozi nga Kyeyune awera nkolokooto okuwamba abaana ba Kiweesi naye okumutusaako obulabe bwe batamuwa ssente ze zateekeddwa okufuna ng'omugabo gwe ku ddiiru gye baakola ku mukazi Omurussia Noor Khan abeera e Dubai.\nKyeyune, Kiweesi ne Nduhukire, baali ba ttiimu emu nga bakolera wamu n'abantu abalala babiri Shira Looya ne Hassan Mutyaba.\nBaakola ddiiru ku mukazi Khan nnannyini kkampuni ya Nat Metals DMCC ne bafuna ddoola obukadde buna n'ekitundu (ddoola 4,500,000) engabana n'ereeta obuzibu.\nBAAGALA MMOTOKA BBIRI EZ'EBBEEYI\nNduhukire bwe yakwatibwa omwaka oguwedde ku by'okufera Omumerika Jonny Hill, mmotoka ze bbiri ez'ebbeeyi okuli Mercedes Benz Cross Country gye baggya ku Spear Motors e Nakawa ne Rolls Royce zaakwatibwa.\nKyeyune, y'eyali emabega w'Omumerika okukwata Nduhukire okumuggalira era y'alina obuyinza ku musango ogumuvunaanibwa.\nMmotoka zombi, zaatwalibwa ku poliisi y'e Ntebe gye zikuumirwa n'okutuusa kati.\nMikwano gya Kyeyune gyategeezezza nti, okumukwata okumuggalira, tebalina musango gwe bamuvunaana, baagala akkirize abawe emmotoka ezaakwatibwa.\nOMUMERIKA AVUNAANA NDUHUKIRE AKOMAWO\nOkukwatibwa kwa Kyeyune kwasaasaanye mu mikwano gye mu Uganda, Amerika ne South Afrika.\nMu kusaasaana amawulire gatuuse ne ku Mumerika Jonny Hill alumiriza Nduhukire okumubba ddoola 700,000 mu ddiiru ya zaabu ey'ekifere.\nJonny Hill olwawulidde nti Nduhukire yaavunaana Kyeyune, yagambye nti agenda kukomawo aweebwe obuyinza ku bintu bye ebyakwatibwa.\nYagambye nti, amateeka ga Uganda akimanyi bulungi tegasaagisa babbi ne yebuuza lwaki Nduhukire ayinaayina nga yamufera ssente empitirivu.\nKYEYUNE AGGYIDDWAAKO SITATIMENTI\nEggulo, bambega baasiibye bamukunya annyonnyole ekigendererwa mu kutiisatiisa okutuusa obulabe ku Kiweesi n'abaane be.\nYakanze kwewozaako nti talina kyamanyi ku misango egimuvunaanibwa nga buteerere.\nBaamukutte ali mu mpale ya bbulu ow'amazzi n'omujoozi omuddugavu. Tewali muntu akkirizibwa kumulaba. Abamukuuma bajaasi bamutaseka babiri abamukuuma n'emmundu.\nEBYA MUKA MBUGA NABYO BIRANZE\nKu Mmande, omwogezi w'ekitongole kya poliisi ekinoonyereza ku buzzi bw'emisango, Vincent Ssekate yagambye nti, waliwo ttiimu ejja mu Uganda okuvunaana muka Sulaiman Kabangala Mbuga amanyiddwa nga SK Mbuga, Vivian Angella Chebet.\nYannyonnyodde nti, mu bye baazudde akawunti Heinson okuzisindikako ssente zaali zakaggulibwawo ng'eya Mbabali eri mu United Bank of Africa yagiggulwawo nga May 12, 2015, ssente olwagendako zonna ne ziggyibwayo mu biwagu nga May 18, 2015.\nSsekate yagambye nti kyazuuliddwa nga ssente zino Chebet ne Mbuga baazikolamu embaga makeke, okugula ettaka lye baateeka mu manya gaabwe n'emmotoka ez'ebbeeyi.\nSsekate yagambye nti okunoonyereza okubulayo ye poliisi okugenda mu kkooti enkulu efune olukusa okuteeka envumbo ku akawunti za Mbuga , Chebet ne Mbabali okwagenda ssente, okugenda mu ofiisi y'eby'ettaka, mu kitongole ky'ebyemisolo, mu bbanka enkulu, n'ebitongole ebirala okwongera okukuhhanya obujulizi obubaluma\nENGERI CHEBET GYE YAFERAMU SSENTE\nSsekate yagambye nti Chebet yakwana Stein Heinson n'amutegeeza nga bw'alina baganda be abasobola okumuguza zaabu nga wano yayanjulayo, SK Mbuga nga mwannyina (Muko) oluvannyuma ssente ne zitandika okusindikibwa ku akawunti ezenjawulo.\nYategeezezza nti Heinson yajjako ne mu Uganda ne bamulambuza ebitundu eby'enjawulo ne bamulaga ne zzaabu naamukebera nga ddala mutuufu naddayo e Sweden alinde emmaali gy'ataafuna.\nOmusomesa wa Pulayimale aleppuka na gwa kusobya ku bayizi 3\nSsebaana afudde bye yakola bikyewuunyisa Bannakampala\nTemuntwala mu ddwaaliro, ettamiiro si bulwadde!\nMmengo egaanyi Militale okukuuma Kabaka\nAbabaka muleme kwefaako mwekka mujjukire be mukiikirira


Ekitongole eky’ennyoOkugula okumanya:\n1. Ekiragiro kino kiwandikawo ekigambo eky'okulabirako eky'okulabirako. Oluvannyuma oluvannyuma lw’okulonda n’ebitundu eby’obufuzi. Olunaku olw'okulabirako olw'okulabirako olw'okulabirako, olw'okulabirako, olw'okulabirako, olw'okulabirako olw'okulabirako.\n2. Oluvannyuma lw'okulabirako, oluvannyuma lw'okutendekebwa, omukulembeze w'ekitongole eky'omulimu ogw'okukozesa ekigambo eky'omulimu ogw'okukozesa ekitundu eky'omulimu. Oluvannyuma lw'okulabirako, embeera y'emirimu, n'okulabirako era n'okulabirako. Oluvannyuma lw'ebitundu eby'omulimu ogw'okulabirako. Oluvannyuma lw'ebitundu eby'enjawulo era n'ebitundu eby'enjawulo. Ekiragiro kino kiwandikawo ebitundu eby'enjawulo era n'ebitundu eby'enjawulo. Oluvannyuma lw'ebitundu eby'obulwadde obw'ebitundu eby'obubonero obw'ebitundu eby'omulimu ogw'ekitundu eky'obubonero obusukka mu mwaka gwa 130. Ekiragiro kino kiwandikawo ekigambo eky'omulimu ogw'okulonda ebikwata ku sisite. Çünkü binlerce tasarlar ve langi var, bunları birden bir şekilde azalandırmaz.\n3. Oluvannyuma lw'ebitundu eby'enjawulo, ekigambo eky'okulabirako, kye kimu n'okulabirako, Çoğu insan seçtiğini söylüyor. Ekiragiro kino kiwandikawo era n'okulabirako, olw'okuba n'obubonero obw'enjawulo. Ekiragiro kino kiwandikawo ekitundu eky'omulimu ogw'ekitundu eky'omulimu ogw'okukozesa enteekateeka ey'okulabirako. olw'okuba nnawookeera omulimu ogw'okuva mu mbeera ey'ebyo era n'okuggwaawo, tekikkirizibwa okukwatibwako.\nEbwandiko:Ekiragiro kino kiwandikawo ekigambo eky'omulimu gwa metal coil Drapery\nNeddaako :Ekiragiro kino kiwandikawo ekifaananyi eky'olunyiriri oluvannyumu\nArchitectural cascade coil draperyEby’ebyafu.. Ekiragiro kino kiwandikibwako, oba nnawookeera ey'okulabirako. Ekiragiro kino kiwandikawo okuva mu langi ezisukka mu ngeri ey'ebitundu eby'enjawulo. N’ol...


Bukedde Online - Kiki ekirwanya Qatar ne UAE?\nTrump alabudde abagenda mu North Korea: 'Muve...\nEMBIRANYE wakati w’Amawanga g’omu Buwalabu ag’enjawulo eyatandika mu July wa 2017 esajjuse buto era katono Qatar ne United Arab Emirates bibabugume ku ntandikwa ya wiiki eno.\nEkitundu mu UAE Omulangira wa Qatar ku kkono gy’agamba gye baamuwambidde.\nEntabwe yav udde ku Mulangira wa Qatar, Sheikh Abdullah bin Ali Al Thani okuweereza obubaka nti awambiddwa UAE.\nSheikh ono eyeewaggula mu June wa 2017 ku Qatar, aboobuyinza mu United Arab Emirate (UAE) ne bamuwa obubudamu n’atandika okusojja aboolulyo Olulangira olufuga mu Qatar.\nEkiseera ekyo amaw ulire ge gasaasaana nti Saudi Arabia ne UAE ziteekateeka okulumba Qatar ziggyeko omukulemebeze waayo (Amir) Sheikh Tamim bin Hamad Al Thani zimusikize Sheikh Abdullah bin Ali Al Thani.\nEkyo ky’ekiseera Saudi Arabia lwe yasibira Qatar ekikookolo bwe yalangirira nga June 5, 2017 nti yali emenyeewo mbagirawo enkolagana yaayo ne Qatar era n’eggalawo ensalo zaayo ez’oku ttaka, ku nnyanja, n’ezomu bwengula n’efuumuula bannansi ba Qatar n’okuggalawo amakampuni gaayo agali mu Saudi Arabia.\nEnkeera nga June 6, 2017 amawanga agalinnya mu kimu ne Saudi Arabia okuli; UAE, Yemen, Misiri, Bahrain, Mauritania, n’ekizinga ekya Maldives, geegatta ku Saudi Arabia nago ne galangirira nga bwe gaali gamenyewo enkolagana yaago ne Qatar mu buli kimu era nago gaagaana Qatar okubuusiza ennyonyi zaayo mu bwengula bwabwe.\nEnnyonyi ezigambibwa nti za Qatar ezaasazeeko eza UAE omwabadde abasaabaze.\nNga Qatar bigisobedde olw’engeri ey’ekibwatukira Saudi Arabia n’amawanga ago gye gaag yefuulira nga teweereddwa mukisa kumanya musango gwe yazzizza n’entabwe we yav udde, Omulangira Sheikh Abdullah bin Ali Al Thani baamwekangira ku mikutu gy’amawulire egy’omu UAE ne Saudia Arabia ng’ata akakaka.\nOmulangira Sheikh Abdullah bin Ali Al Thani yayogerera Qatar ebikakana era n’awagira ebyali bisaliddwaawo Saudi Arabia eyatuuka n’okukissa ku Qatar nti ensi ewagira obutujju era evujjira abatujju abazze batega bbomu mu mawanga ga Buwalabu, Bulaaya ne Amerika.\nOMULANGIRA ‘KAGIIKO NATTABULA’ ATUUKA MU KUWAIT\nEmyezi musanvu egiyise, Sheikh Abdullah bin Ali Al Thani abadde afunvubidde mu kulima Qatar empindi ku mabega kyokka ku Ssande nga Januar y 14, 2018, Sheikh Abdullah bin Ali Al Thani bwe yeekutte ku katambi ka vidiyo n’akasaasaanya mu mikutu gy’amawulire ng’agamba nti ali mu buwambe mu UAE.\nMu katambi, Sheikh Abdullah bin Ali Al Thani yagambye nti mu kiseera kino muwambe mu UAE era alina okutya nti ekiseera kyonna bayinza okumutuusaako obulabe n’alumiriza Omulangira wa Abu Dhabi alinze okusikira nnamulondo, Shiekh Mohammed bin Zayed Al Nahyan.\n“ Ndi wano Abu Dhabi, mbadde mugenyi wa Sheikh Mohammed bin Zayed Al Nahyan naye sikyali mugenyi we wabula ndi musibe we. Mpeereddwa ebiragiro nti sikkirizibwa kuva wano, ndi mu kutya kungi. Njagadde ensi yonna ekitegeere naddala abantu b’omu Qatar nti ssinga wabaawo ekituuka ku bulamu bwange, Gavumenti ya Qatar si y’eneeba ekikoze wabula eya UAE”, bwe yagambye.\nOmulangira wa Qatar eyeewambye, Sheikh Abdullah bin Ali Al Thani.\nNewankubadde Sheikh Abdullah bin Ali Al Thani abadde alima Qatar empindi ku mabega, akatambi ke yafulumizza ab’obuyinza mu Qatar baakakumyemu omuliro nga balumirizi UAE okuwamba n’okuggalira Omulangira waayo ne batiisatiisa okukolawo akatiisa mu ssaawa 12 eziddako.\nABA UAE BEERWANAKO\nEby’okuwamba Omulangira Sheikh Abdullah bin Ali Al Thani, UAE yabyegaanyi, era akulira ekitongole eky’Ebyokwerinda ekirwanyisa obwannalukalala, Ali Rashed al-Nuaimi, yagambye nti Sheikh Abdullah si muwambe n’annyonnyola nti ye (Sheikh Abdullah bin Ali Al Thani) ye yasaba gavumenti ya Abu Dhabi okumukuuma ng’agamba nti k’adduse mu Qatar , obulamu bwe buli mu katyabaga UAE yapondoose n’essa Omulangira Shiekh Abdullah bin Ali Al Thani ku nnyonnyi eyamututte mu Kuwait.\nSheikh Abdullah yalabiddwa nga bamuvugira mu kagaali k’abalema ng’atuuse mu Kuwait gye yatwaliddwa butereevu mu ddwaaliro.\nQATAR NE UAE ZIFA KI?\nKu Mmande nga January15, 2018, embeera yeeyongedde okutabuka, Qatar bwe yay ungudde ennyonnyi zaayo ennwaanyi ne zitaayiza ennyonnyi z’abasaabaze eza UAE mu ngeri abakulembeze b’omu UAE gye baagambye nti yatadde obulamu bw’abasaabaze mu bulabe.\nUAE yalumirizza Qatar nti ennyonyi zaayo ennwaanyi zaataayizza ennyonyi za UAE bbiri ez’abasaabaze.\nKabaka wa Saudi Salman, (ku kkono), ali n’Omulangira wa Qatar Sheikh Abdullah bin Ali Al Thani omwaka oguwedde.\nEnnyonyi ey’ekika kya Boeing 777 eya kkampuni ya Emirates ey’omu Dubai n’ennyonyi endala eya kkampuni ya Etihad eya Abu Dhabi nga zombi zaabadde zigenda Bahrain ze zaataayiziddwa.\nDayirekita ow’ekitongole eky’entambula z’ennyonyi mu UAE Saif al-Suwaidi yategeezezza ab’ekitongole ky’amawulire ekya WAM News Agency eky’omu UAE nti ennyonyi ennwaanyi eza Qatar zaasoose kwekiika mu kkubo ly’ennyonnyi ya Emirates ku ssaawa 4:30 ez’oku makya ne ziddamu era ne zeekiika mu kkubo ly’ennyonyi ya Etihad ku ssaawa 5:05 ez’oku makya.\nSuwaidi yannyonnyodde nti Qatar yakoze ekintu eky’obulabe ekyatadde obulamu bw’abantu mu katyabaga kuba ennyonyi ennwaanyi zaabadde mu bbanga lya mayiro nga bbiri zokka okuva ku nnyonyi z’abasaabaze n’agattako nti ekikolwa kya Qatar kyatadde obulamu bw’abantu 277 abaabadde ku nnyonyi zombi mu bulabe.\nKyokka omwogezi wa minisitule ey’Ensonga ez’ebweru mu Qatar, ZLolwa Al Khater, yawakanyizza eby’ennyonyi zaabwe ennwaanyi okutaayiza oba okwekiika mu kkubo ly’ennyonyi za UAE.\nZLolwa Al Khater, yalumirizza UAE nti mu wiiki nga bbiri eziyise, ennyonyi ennwaanyi eza UAE zaasalimbidde mu bwengula bwa Qatar era ensonga Qatar yaziroopa mu kibiina ky’amawanga amagatte.\nNg’oggyeeko okuloopa mu kibiina ky’amawanga amagatte, Qatar era yaloopa UAE mu kitongole ky’ensi yonna ekivunaanyizibwa mu ntambula ez’omu bbanga ekya International Civil Aviation Organization nga baagala UAE ekangavvulwe. Qatar yalumiriza UAE nti ennyonyi zaayo ennwaanyi zaasaalimbira mu bwengula bwa Qatar enfunda bbiri; nga December 21 2017 ne January 3, 2018 kyokka (Qatar) baakuumye obukkakkamu kuba baabadde basobola okuzikuba.\nOmulangira wa Abu Dhabi Sheikh Zayed, gwe baawayirizza nti awambye owa Qatar.\nEmbeera yeeyongedde okutabuka ku Lwokusatu, amawanga gombi, Oatar ne UAE bwe geetiisatiisizza okukubagana nga buli ggwanga lirumiriza linnaalyo okwenyigira mu bikolwa ebisosonkereza n’okwagala okutandika olutalo.\nKu Lwokuna, UAE nayo yategeezezza nga bwe yeekubidde enduulu mu kibiina ky’Amawanga Amagatte ekiyitibwa International Civil Aviation Organisation nga baawaabira Qatar okwegeza mu kutta abantu 277 abaabadde mu nnyonyi ebbiri ezigambibwa okutaayizibwa ku Mmande Omumyuka wa Dayirekita w’ekitongole kya UAE eky’entambula z’ennyonyi General Civil Aviation Authority, Ismaeil Mohammed Al Blooshi, yagambye nti UAE eyagala ekibiina ky’amawanga amagatte kinoonyereze ku Qatar era ekangavvulwe.\nWabula Amerika ng’erina ekitebe ky’ebyekijaasi ekya U.S. Air Force Central Command ekisangibwa mu Qatar yategeezezza nti ebyuma byabwe ebikessi ebiri mu bwengula tebyalabye nnyonyi nnwaanyi eza Qatar nga zitaayiza ennyonnyi za UAE.\nOmwogezi w’ekitebe kya Amerika ekya U.S Air Force Central Command ekirina ekitebe mu al-Udeid Air Base, Lt. Col. Damien Pickart yagambye nti ssinga ennyonnyi za Qatar zaabadde zigezezzaako okwekiika mu maaso g’ennyonyi za UAE bandibadde bakirabye.\nPulezidenti wa Amerika lwe yayanirizza Omulangira wa Abu Dhabi Sheikh Zayed.\nObutakkaanya bwa Qatar ne UAE katundu butundu ku mbiranye ey’amaanyi mu Bawalabu ng’oludda olumu kuliko Saudi Arabia ate oludda olulala luliko Iran amawanga agatalima kambugu era agamaze emyaka n’ebisiibo nga gawalaggana.\nSaudi Arabia y’ekulembedde amawanga okuli; UAE, Misiri, Bahrain, Yemen n’amawanga amalala agasingamu Abasiraamu Abasunni’.\nIran ekulembedde amawanga g’Abawalabu agalina obutakkaanya ne Saudia naddala okuli; Oman, Syria, Lebanon, Iraq n’amalala agasingamu Abasiraamu Abashia.\nMu lutalo lwayo ne Iran, Saudi Arabia yalemwa okwahhanga Iran obutereevu n’erumbako Qatar gye wandiyise ensi ‘nnyamayaalwo’ olw’obutono bwayo mu sayizi nnewankubadde nga mu byenfuna, nsi y’amaanyi\nSAUDI ARABIA ERWANIRA\nkubeera ku NTIKKO Okumanya nga Qatar nsi akasirikitu, Saudia Arabia egikubisaamu emirundi 186 kuba Qatar eri ku ttaka lya bugazi bwa 11,586 sq km, so nga Saudi Arabia eri ku ttaka lya bugazi bwa 2,149,690 sq km.\nUganda eri ku ttaka lya bugazi bwa 241,038 Sq km, ekitegeeza nti Uganda ekubisaamu Qatar emirundi 20 ate nga weetaaga Uganda 9 okufuna Saudi Arabia.\nSaudi Arabia erwana okufuuka ensi esinga amaanyi, n’obuyinza mu Buwalabu nga kino okukituukako erina okusooka okufutiza n’okunafuya Iran n’amawanga aga Abashia agali mu Buwalabu.\nEno y’ensonga lwaki Saudi Arabia ewagira abalabe ba Iran era ekoze buli ekisoboka okulaba nti ensi za Bulawabu ne Bulaaya zikyawa Iran gye balumiriza okuwagira obutujju mu Bulawabu, ne Bulaaya wamu n’okugezaako okuweesa ebyokulwanyisa nnamuzisa, ekintu Iran kyewakanya.\nMu kiseera kino Iran ne Saudi Arabia ziri mu kulwanaganira mu Yemen, ensi etaaguddwataaguddwa olutalo nga terina njawulo na Libya.\nSaudi Arabia erumiriza Iran okuwagira obutujju n’okupokera abayeekera ensimbi n’ebyokulwanyisa okuwamba gavumenti ez’enjawulo mu mawanga aga Buwalabu.\nMu butakkaanya bwayo ne Iran, Saudi Arabia ewagirwa Amerika kyokka ku butakkaanya obuliwo ne Qatar, Amerika yalangira nti yo terina ludda era enteeseganya ez’okumalawo obutakkaanya bwa Saudi Arabia ne Qatar, Amerika eziri wakati.\nAmawanga ga Bulaaya amalala ne Asia nga Bungereza, China, nago gagamba nti tegalina ludda Baminisita ba Amerika, Rex W. Tillerson ow’ensonga ez’ebweru ne James Mattis ow’ebyokwerinda balina kaweefube gwe baliko okulaba nti embeera edda mu nteeko.\nSaudi Arabia yassaawo obukwakkulizo 10 bw’eyagala Qatar okutuukiriza okuzzaawo enkolagana nga mulimu: Okulangirira nti tejja kuddamu (Qatar kuwagira butujju, okuggala emikutu gy’amawulire okuli Al Jazeera, Arabi21, Rassd, Al-Araby Al-Jadeed ne Middle East Eye, okuggala enkambi y’amagye ga Butuluuki mu Qatar, n’obukwakkulizo obulala kyokka Qatar yategeeza nti tewagira butujju.


Bukedde Online - Omulimi Umaru Ddumba ng’alaga engeri kasooli we gyya’iiriddwaamu akawuka.\nOmulimi Umaru Ddumba ng’alaga engeri kasooli we gyya’iiriddwaamu akawuka.\n‘Ekyama ky’obulimi kiri mu kuba na mazzi’...\nAbalimi b’e Kiboga babagabidde endokwa z’emmwaanyi...\n“Natandika okukafuyira eddagala nga kasooli wa wiiki bbiri nga mmanyi nti bwe buno obulwadde obwa bulijjo. Wabula buli ddagala lye nkozesezza ligaanye okukola, tugenda kufa enjala,” bwe yennyamidde.\nAKAWUKA akalya kasooli keeyongedde okusensera emisiri e Mukono, emitima ne gibeewanika olw’okukozesa eddagala okukafuuyira kyokka ne litakola.\nEmbeera eno esinze kulabika mu ggombolola y’e Nabbaale naddala ku byalo Gonve, Kaabawala, Makukuba, Kizima, Nakanyonyi, Bukooza, Kakinzi n’ebirala akasaanyi gye kasaanyizzaawo emisiri gya kasooli.\nEngeri akawuka gye kaliddemu kasooli mu kitundu kino evuddeko abakugu mu byobulimi okuva ku disitulikiti e Mukono ne mu minisitule y’ebyobulimi okutuukako mu kitundu.\nHajji Umaru Ddumba, omulimi ku kyalo Makukuba, omu ku basinze okukosebwa akawuka kano olwa yiika za kasooli 12 ze kaasaanyizzaawo yategeezezza abakugu nti buli kika kya ddagala ky’abadde akozesa okufuuyira akawuka tekimuyambye.\nFred Mukulu, akulira ebyobulimi e Mukono yategeezezza nti akawuka kano kayitibwa Hummer, kalinga kasaanyi era nga kaalulwa akawojjolo akabiika amagi oluvannyuma ne kaalula ne katandika okulya.Yalabudde nti keekweka mu lulimi lwa kasooli nga kalya mu biseera ng’enjuba emaze okugwa okutuusa ku makya ku ssawa nga 12:30 ng’enjuba tennaba kuvaayo.\n“Mulina okwegendereza n’eddagala lye mufuuyira kuba erisinga terikatta.\nEddagala lya Dudu-Fenos 440 likola era bw’obeera oligula weegendereze kuba waliwo ebicupuli naye lino liriko ekigambo Dudu-Fenos 440 Profenotos 400gms ne Cypermethrin 40mg. Mufuuyire ng’enjuba emaze okugwa ne ku makya ng’enjuba tennaba kuvaayo,’’ bwe yannyonnyodde.\nOmwogezi wa Minisitule y’ebyobulimi, Consolata Acayo yategeezezza nti akawuka kano kati kasensende Disitulikiti 50 mu Uganda n’amawanga ga Afrika 10 omuli ne Kenya.


Bukedde Online - Obugoye obunkwata buggyayo ffi ga yange\nGuno omusono gw’ekiwojjolo tegwambalwa alina...\nEngoye ezikwata omubiri zinkolera\nNayiga ng’alaga emisono egimunyumira.\nREMMY Nayiga 22, ow’e Makindye nga muyimbi muto ate nga mufumbi wa keeki y’omu ku bawala gwe basinga okugeya mu kitundu olwendabika ye n’okwemanya obulungi. Ng’oggyeeko eky’obulungi bwe amanyi okulonda engoye ezimunyumira.\nYayogedde ne LAWRENCE MUKASA n’amunnyonnyola ebintu by’akozesa n’alabika bulungi. Nkimanyi nti omuntu afaayo okutambula n’omulembe bamulabira ku ngoye z’ayambala. Nze nnyinza okusiiba enjala naye nga nnyambadde ne nnyuma.\nOmuwala ng’olina olususu olucamufu, weetaaga engoye eza langi ez’enjawulo naddala ezitayaka nnyo, ojja kulabika bulungi. Nze ntera okwambala ebiteeteeyi ebinkwata eziyitibwa ‘body hugging’ ate nga si mpanvu.\nEngoye ez’ekika kino bwe nzambala ziggyayo bulungi ffi ga yange. Zino nzigattako sikaati nazo nga zinkwata omubiri olwo ne ndyoka nnyuma okukamala. Abawala abasinga balina embuto nnene ate ng’oluusi tebabeera na bubina.\nAb’ekika kino bwe bambala omusono guno tebayinza kunyuma kubanga kiba kizibu okwawula mu maaso n’emabega olw’enkula yaabwe.\nEngoye nzigula mu maduuka ag’enjawulo agatunda engoye empya nga zitandikira ku 50,000/-. FFIGA Okunyuma kw’omuwala yenna omwambazi kiva ku nkula ya ffi ga ye.\nOmuwala ffi ga ye bweba si nnungi ne bw’ayambala akateeteeyi akalungi kizibu okunyuma. Nze omubiri gwange ngukozesa emirimu mingi ne gutabeera mu kifo kimu. Nettanira nnyo okuzina mpozzi n’ebyemizannyo ng’okubaka n’okudduka ekinnyamba okutuuyana n’okugoba omugejjo.\nOLUSUSU Kino kye kimu ku bisinga okumpalanya bawala bannange kubanga nange olumu mmanyi okwetunuulira mu ndabirwamu ne neesunako, ebitali bya kwewaana. Nze ensiri ne bw’ennuma kizibu kya kumanya, ku lususu lwange nsiigako ka lotion ka Coco Pulp Cream era kano ke kannyambako omusana ne bwe gunjokya nsigala neeyagala. Kano kannyamba okugonza olususu n’okuluweweeza ate nga kakuleka ku bbala lyalwo okuggyako okucamula olususu lwo ne lwongera okwaka.\nAbawala abamu bakagattako woyiro waako olwo ne bapeeruuka ne bakusobera. Kano nkagula 30,000/- mu maduuka agatunda ebizigo mu Kikuubo.\nENVIIRI Obulungi bw’omuwala yenna busookera ku nviiri awo ne bulyoka busaasaana omubiri gwonna. Ekimu ku bisinga okunneeyagaza kwekuba nti Katonda yampa omutwe ogunyumira buli kika kya nviiri ky’omanyi eky’omulembe wano mu ggwanga.\nObuviiri nga ‘human hair, soft kink n’obulala bunkolera nnyo mu nsonga z’okunnungiya. Zino nzisibira 150,000/- n’okudda waggulu okusinziira ku kika ky’enviiri ze njagala era nga zino nzisibira Makindye ewa Ibra.\nENGATTO Wano nawo mu njogera ennyangu ndabika nawamba wo kubanga siri wakusabirwa bwe kituuka ku ngatto. Buli lw’oyambala olugoye olw’ebbeeyi n’oyambalirako ekigattogatto awo obeera oyiye obubonero. Njagala nnyo engatto z’akakondo


Bukedde Online - Bobi Wine asazeewo ku by’okumwegattako\nBobi Wine asazeewo ku by’okumwegattako\nAbava ku dduwa batomereganye n’abava okuziika...\nOmukulembeze wa People Power, Robert Kyagulanyi (Bobi Wine) ng’ayogera eri abantu e Nkumba.\nYagambye nti ye yasimbudde dda era n’agattako nti, “Abaagala enkyukakyuka mwenna mbasaba tukwatagane mu budde buno, abalala tukwatagane mu kkubo nga tutambula ate abalala tujja kukwatagana mu maaso nga tuwangudde mu kiseera ky’okwambala engule.”\nYannyonnyodde nti, ye akutte bendera y’abaagala enkyukakyuka kyokka tayawula mu bibiina bya bufuzi kubanga mu b’akwatidde bendera mulimu n’aba NRM abaagala okulaba Uganda ng’ekyusa obukulembeze okuva mu Pulezidenti omu okudda ku mulala era ng’akikola mu mirembe.\nYasinzidde mu kuziika maama w’omubaka wa Jinja East, Paul Mwiru okwabadde ku kyalo Kasenyi e Nkumba mu ggombolola y’e Katabi ku Ssande.\nYategeezezza nti, wadde ng’akkiririza mu kwegatta era nga buli gy’ayitira bakimugamba, kyokka tebalina budde bwa nkiiko era bo abaagala okuggya Pulezidenti Museveni mu ntebe baasimbudde dda.\nYayongeddeko nti, bannabyabufuzi bwe banaalemwa okwegatta, akakasa nti abantu baabulijjo n’ab’omu “Ghetto” bo bajja kwegatta kuba tebakkiririza mu njawukana za mawanga n’amaddiini ebyali bibaawula.\nEkisinde kya People Power yagambye nti, baasalawo obutakiwandiisa ng’ekibiina ky’ebyobufuzi si lwakuba nti tebalina bibiina byabalera naye lwakuba baakimanya nti, obwo buzannyo Museveni bw’akozesa okunyigiriza ebibiina ebirala.\nEbigambo bya Bobi Wine byalanze ng’oluyiira era bannabyabufuzi b’oludda oluvuganya abamu ne bamuwagira ate abalala ne bamulabula nti, olutalo lwazzeemu si lwangu kuba balubaddemu ebbanga okumusinga era nti alina okutuula nabo bakkaanye ani gwe basimbawo era buli kibiina kinaakola mulimu ki okuyisaawo gwe banaaba bakkaanyizzaako.\nHarold Kaija, amyuka omuwandiisi wa FDC yagambye nti eby’okuvuganya ku bwapulezidenti kalinga katale buli muntu w’atundira endowooza ye abantu ne bagigula oba okugigaana.\n“Abaagala ekifo bonna ba ddembe okujja era nze ndabawo omukisa gw’okuddamu okulonda ogwokubiri mu 2021 era ku mulundi ogwo ng’abavuganya gavumenti tujja kuwagira munaffe yenna anaaba asinzizza obululu,” Kaija bwe yategeezezza.\nSemakula Luttamaguzi (Nakaseke South) yagambye nti, ne bw’ebeera ttiimu ya mupiira nga muli bangi naye mubeerako ne munnammwe gwe mulaba asaana obwa kapiteeni mwenna gwe mulina okugoberera.\nMu kiseera kino agamba nti, kimanyiddwa n’ayonka nti Bobi Wine y’asinga obuwagizi mu bantu era bonna gwe balina okuwagira kuba ensi yamwaniriza dda.\nEmbeera y’okuteesa mu bisenge erimu obuzibu nti, waliwo abalowooza nti bwe kubeera kwegatta balina kwegatta ku bo, wadde nga babaddewo ekiseera era nga kati ne mu bantu tebalina buwagizi.\nKino kibeerawo kuba abamu bajja n’ebigendererwa eby’enjawulo ebitali bya kuwangula bwapulezidenti bwa ggwanga wabula okwenywereza webali.\nPolof. Sabiiti Makara, omusomesa w’ebyobufuzi ku yunivasite e Makerere yagambye nti ekizibu kya bannabyabufuzi ye buli muntu okulowooza nti wa maanyi n’atandika okulowooza nti banne balina kumwegattako.\nYategeezezza nti, wadde nga mu kiseera kino Kyagulanyi alabika nga ow’amaanyi, alina okukimanya nti n’ebibiina byobufuzi birina emirandira mu bantu gye yeetaaga okutambuza obulungi kakuyege we.\nYalabudde abavuganya nti, balina okukimanya nti, olutalo lw’okuwangula Pulezidenti Museveni lwetaagisa okukolera awamu bonna kuba omuntu gwe bavuganya alina obuwagizi bw’ekibiina kya NRM, abakulembeze ba L.C, ebitongole by’okwerinda awamu n’ensimbi okubasinga.\nGerald Siranda, akola nga ssaabawandiisi wa DP yagambye nti bannabyabufuzi bonna ku ludda oluvuganya Pulezidenti Museveni tewali atayagala aveeko era baaniriza omuntu yenna ayinza okumusobola okumubawangulira era Kyangulanyi bw’aba alina obusobozi obumuwangula kye baagala.\nKyokka yagasseeko nti, ekiseera kino tewali muntu ayinza kukola yekka asobola kuwangula pulezidenti Museveni okuggyako nga wabaddewo okwegatta n’okukolera awamu obuwanguzi buyinza okubaanguyira.\nSamuel Lubega Mukaaku (DP BLOC) yagambye nti, Kyagulanyi naye alina eddembe okwogera ekirowoozo kye kubanga y’akulembedde ekisinde kyokka bo ng’abatambula naye omulimu gwabwe gwa kumuluhhamya n’okwongera okulengera ewala ssinga wabeerawo okuwaba naye bwe kutabaawo bagenda mu maaso n’okumuwagira.\nFred Nyanzi (wa People Power) yagambye nti, ye ng’owa People Power akiraba nti ekisinde kyasimbula dda nti abantu wansi bakkiriza dda Kyagulanyi abakulembere.\nOkwegatta nabo bakwagala naye abalonzi baalaga dda nti waliwo obwetaavu obw’enjawulo.\nBannabyabufuzi basaana balage nti nabo baagala okuggyako pulezidenti Museveni nga basalawo ku muntu alina amaanyi ag’enjawulo.\nAbawagizi ba Bobi Wine abamu baalaze essanyu ku bye yayogedde nga bagamba nti, olumu bannabyabufuzi badda mu nkiiko ne boogera Oluzungu lungi ne bawunzika nga basazeewo ebikontana n’ekiri mu bantu.


Okubala 20:1,Balam 11:17 LCB - Amazzi Okuva mu Lwazi - Mu mwezi - Bible Gateway\nAmazzi Okuva mu Lwazi\n20 (A)Mu mwezi ogw’olubereberye, ekibiina kyonna eky’abaana ba Isirayiri, ne batuuka mu ddungu lya Zini, ne batuula mu Kadesi. Miryamu n’afiira eyo, era gye yaziikibwa.\n20:1 : a Kbl 13:21 b Kbl 33:36 c Kuv 15:20\n17 (A)Isirayiri yatuma ababaka eri kabaka wa Edomu nga bamusaba bayitemu buyisi mu nsi ye. Naye ye teyabawuliriza. Isirayiri n’atuma n’ababaka eri kabaka wa Mowaabu, naye n’atabakkiriza kuyitamu. Isirayiri kyeyava asigala e Kadesi.\n11:17 : a Kbl 20:14 b Kbl 20:18, 21 c Yos 24:9


Bukedde Online - Omuwabuzi wa kkooti asabye okwejjeereza Kazinda\nOmuwabuzi wa kkooti asabye omulamuzi Lawrence Gidudu, awozesa abalyake n'abakenuzi e Kololo okwejjeereza Geoffrey Kazinda, eyali omubazi w'ebitabo omukulu mu ofiisi ya Katikkiro wa Uganda wamu ne Hussein Katumwa, eyali maneja w'essundiro ly'amafufa erya Caltex e Ntinda.\nKazinda ng'atwalibwa mu kkooti gye buvuddeko\nVicent Ferrer Akech era asabye okusiba Beatrice Kezaabu, eyali omuwandiisi mu ofiisi ya katikkiro wamu ne Shamim Masembe, nnannyini ssundiro ly'amafuta erya caltex.\nAbana bano bavunanibwa emisango etaano nga gyonna gyekuusa Ku bubbi n'okujingirira ebiwandiiko nga gino bagizza mu 2010.\nAkech ategeezezza kkooti nti oludda oluwaabi luleese obujulizi obumala okusingisa Kezaabu Beatrice ne Shamim Masembe emisango.\nKezaabu, Masembe, Geoffrey Kazinda ne Hussein Katumwa bavunaanibwa emisango etaano okuli okwekobaana okubba, obubbi, okujingirira ebiwandiiko wamu n'okusasaanya ebiwandiiko ebifu.\nKigambibwa nti bano emisango gino baagizza mu 2010.\nAkech agambye nti akkiriziganya n'abajuluzi abaleetebwa mu kkooti nti ne ssente z'amafuta obukadde 316 zabbibwa. Bagamba nti amafuta baali bagateeka mu mmotoka za Gavumenti ne pikipiiki kyokka nga zino tezaaliyo.\nOmuwabuzi mu kusaba okwejjeereza Kazinda agambye nti mu kulowooza kwe, Kazinda teyafuna ku ssente zino ne Katumwa gw'agambye nti teyasoma era yali tasobola kutaputa biwandiiko.\nKinnajjukirwa nti mu 2013, Kazinda yasingisibwa omusango gw'okujingirira omukono gw'eyali omuwandiisi w'enkalakkalira, Pius Bigirimana n'asibwa emyaka 5 era ng'ekibonerezo kino yakimalayo kyokka akyali ku meere e Luzira ku misango emirala mu kkooti y'emu mu maaso g'omulamuzi Margret Tibulya ng'avunaanibwa n'abakungu mu Minisitule y'Ebyensimbi okubba obuwumbi 21 ezaali ez'okuyamba abantu abaakosebwa olutalo mu Northern Uganda.\nOmulamuzi, Lawrence Gidudu waakuwa ensala ye nga 31 May omwaka guno.\nGav't esaasaanyizza obuwumbi 9 okubunyisa amazzi e Namulonge ne Kiwenda


Bukedde Online - Enjawukana tuzizze ebbali - Lumumba\nEnjawukana tuzizze ebbali - Lumumba\nPoliisi ekutte omubbi eyakubwa essasi n’adduka...\nPoliisi ezudde mmotoka 5 ezabbibwa ne zitwalibwa...\nENJAWUKANA mu bakulembeze ba NRM e Kalungu, zitiisizza ssaabawandiisi w’ekibiina Justine Kasule Lumumba nti zandibawanguza okulonda kwa LCV okugenda okuddibwamu.\nLumumba ng’akwasa Kyabaggu bendera ya NRM.\nLumumba yeesitudde n’agenda ku kitebe kya disitulikiti e Kalungu basalire wamu amagezi ku ngeri gye bagenda okweddiza ekifo kino.\nKyokka kaweefube teyavuddemu bibala nga bwe kyabadde kisuubirwa, olw’abamu obutakakasa nti enjawukana bazitadde ku bbali.\nMunsisinkano eno eyategekeddwa Hajji Twaha Kiganda, ssentebe wa NRM mu disitulikiti, Lumumba yeewuunyizza abamu ku bakulembeze b’ekibiina abagundiivu, okuvaayo ne bawagira abatali mu kibiina.\nYabasabye nti wadde balina ensonga zaabwe ng’abantu basooke bazisse ku bbali bawagire Richard Kyabaggu owa NRM, bwe baba nga balina omutima ogulumirirwa enkulaakulana mu kitundu kyabwe n’ebiseera by’ekibiina eby’omu maaso.\nYabalabudde nti okubeegayirira kunaatera okukoma kuba ekibiina kikooye abantu abalemedde mu ntalo ezikizza emabega, nga n’abakulembeze bakooye okuvumwa buli lwe bawangulwa.\nMinisita w’obulimi, obulunzi n’obuvubi, Vincent Ssempijja owa Kalungu East y’omu ku bakulembeze b’ekitundu abaabadde mu nsisinkano eno, n’awabula nti okwerumaaluma kuno tekufiiriza Kyabaggu yekka ng’omuntu wabula Kalungu efiirwa buli lwe bazibikira amakubo Gavumenti mwe yandiyise okubaweereza.\nBASONZE KU BA NRM ABAKUKUTA N’OLUDDA OLUVUGANYA\nAbamu ku bagundiivu abasongeddwamu olunwe, ku mivuyo mu NRM e Kalungu, ye Umar Lule Mawiya, ng’ono abeera ku mbiranye ne Minisita Ssempijja ku kifo kya Kalungu East.\nOluwangulwa asigala asiga obukyayi mu bawagizi nga bagamba nti kye kibalemesezza okwegatta ne bakolera wamu ng’ekibiina, era akalulu konna mu kitundu kino kabeera ka kweraga lyanyi wakati wa Ssempijja ne Muwaya wadde nga bombi ba kibiina kimu.\nAnthony Yiga ne Joseph Mugagga bavuganya munna DP, Joseph Ssewungu mu Kalungu West, kyokka omu bw’agwa mu kamyufu ka NRM, tavaayo kulagira bawagizi be beegatte ku munne awangudde,nga kino kye kizze kiyamba Ssewungu n’abalala okubayitako enfunda eziwera.\nAbalala kuliko bassentebe b’eggombolola, Ernest Munene owa Kyamuliibwa ne David Ssegawa ow’e Lwabenge, bakan\nJustine Lumumba Kasuule\nNRM evuluze ebya Besigye


Omubaka Sekikubo akwatiddwa bwabadde agezaako okuggulawo akatale ke nte akaggalwawo olw'akalusu e Sembabule - Watchdog Uganda\nWABADDEWO Vvawo mpitewo nga poliisi ekwata omubaka we Ssaza lye Lwemiyaga mu Palimenti Theodral Sekikubo abadde akedde okukunga abatuuze baggulewo obutale bwe nte obwaggalwawo gye buvuddeko olw’obulwadde bwa kalusu.\nWano abapoliisi ababadde abakambwe we bamusaliddeko wamu n’abatuuze baabadde nabo era omukka ogubalagala saako n’amasasi bilabiddwako nga byesooza mu bbanga.\nmu kusooka wabaddewo okuwanyisiganya ebigambo wakati w’omubaka Sekikubo ne Poliisi nga bagezaaako okumutangira okukuma mu bantu omuliro, kyokka oluvanyuma bakozesezza amaanyi ne bamukwata natwalibwa ku kitebe kya Poliisi e Masaka gyakuumirwa kati.\nBino we bijjidde nga omubaka Sekikubo yategeeza bannamawulire ku Palimenti nti waliwo obutali bumativu mu balunzi n’abasuubuzi be nte mu Sembabule olw’abakulira ebyamagana okuggalawo obutale okuli ake Lugusuulu, Kyemamba ne Rumegyere mu mwezi gw’omunaana omwaka ogaggwa nga n’okutuusa kati bakyeremye okubuggulawo kye yagamba nti lino lyandiba ekkobaane ly’okulemesa abalunzi n’abasuubuzi mu kitundu kyakiikirira okufuna ku nsimbi.\nSekikubo agamba nti obutale obulala obulinanyewo bwonna bukola nga yebuuza lwaki obumu bulekeddwa nga buggale ate nga ente ezisuubulwa zonna ziva mu kitundu kimu.\n” Ffe kye twagala kwe kulaba nga abasuubuzi baffe n’abalunzi baganyulwa mu bye bakola sso ssi kusiba kalantini ku nte ate nga kalusu alabika yaggwayo dda” Sekikubo bwe yategezezza.\nOmwogezi wa Poliisi mu Ggwanga Fred Enanga agambye nti kituufu omubaka Sekikubo akwatiddwa era bamututte ku kitebe kya Poliisi ekikulu e Masaka, nagamba nti bagenda kumuggulako omusango gw’okukuma omuliro mu bantu bakozese amaanyi okuzza ente mu katale ate nga kaggalwawo abakugu mu kujjanjaba ebisolo.\nTrek has helped me check the strength of NRM system - Museveni


Bukedde Online - Mmengo efulumizza ekifaananyi kya Kabaka ekipya\nMmengo efulumizza ekifaananyi kya Kabaka ekipya\nAb’e Najjanankumbi bakaaba lwa musolo gw’amayumba...\nAbasomesa b'e Makerere bewozezzaako mu kakiiko...\nEbifaananyi bino byakusigala nga bitundibwa ensimbi ezaabulijjo. Ekinene ddala kya 100,000/- ate ekiddirira kya 70,000/- era nga byakutundibwanga nga biwange okusigaza ekitiibwa kyaabyo.\nKatikkiro Charles Peter Mayiga ng'ayanjula ebifaananyi bya Kabaka ne Nnabagereka ebigenda okutandika okutwalibwa ku mikolo gy'okwanjula.\nMMENGO efulumizza ekifaananyi kya Kabaka ekipya ekinaatwalibwanga ku mikolo gy'okwanjula.\nKuno kwagattiddwaako ekya Nnabagereka nga Katikkiro Charles Peter Mayiga mu kubisabuukulula ku mukolo ogwabadde ku Bulange e Mmengo ku Lwokubiri, yagambye nti kino kikoleddwa okunyweza ekitiibwa kya Kabaka era abantu basaanye okweyunira ebifaananyi bino ebipya.\n"Ssaabasajja yasiimye n’atuwaayo ekifaananyi kye wamu n'ekya Nnabagereka. Tubakubiriza okugula ebifaananyi bino biri mu bipimo ebyenjawulo nga bye by’okukozesebwanga mu mikolo gy'okwanjula," Mayiga bwe yagambye.\nRonald Kawaddwa nga y’akulira Majestic Brands (kkampuni y'Obwakabaka evunaanyizibwa ku kutumbula ekifaananyi kyaabwo) yategeezezza ng'ebifaananyi ebibaddewo bwe birina okukoma okukola ku ntandikwa y'omwaka ogujja.\n"Ekifaananyi kino ekipya kyakoleddwa mu ngeri ey'ekitiibwa eraga nga Ssaabasajja bw’ali kati. Kigenda kudda mu kifo ky’ebyo ebibadde mu ofiisi z'Obwakabaka zonna," Kawaddwa bwe yategeezezza. N’agattako nti ebifaananyi bino byakusigala nga bitundibwa ensimbi ezaabulijjo. Ekinene ddala kya 100,000/- ate ekiddirira kya 70,000/- era nga byakutundibwanga nga biwange okusigaza ekitiibwa kyaabyo.\nMu ngeri y'emu Mayiga yaggaddewo enteekateeka y'Oluwalo 2018 ng'eno yavuddemu ensimbi obukadde 410 era Katikkiro n’asomooza amagombolola nti omwaka ogujja ayagala bongeremu amaanyi bakunganye obukadde 800.\n"Omwaka oguwedde bwe nabagamba nti 2018 njagala obukadde 400 abaaliwo baakuba n'enduulu naye ziizo muziyisizza namu kati njagala obukadde 800. Mulina okwekwata enjogera ya Mukoddomi wange (Bobi wine) egamba nti TWEBEREREMU. Tulina okuwagira ebintu ebyaffe nga bwe tunaafuna ssente bano abatutawanya, bajja kutuwa ekitiibwa," Mayiga bwe yasabye.\nMinisita omubeezi owa gavumenti ez'ebitundu e Mmengo, Joseph Kawuki yalangiridde eggombolola Mutuba IV Kampala massekati ng'eyanywedde mu zinnazo akendo bwe basonze obukadde 34 ne bakwasibwa Pikipiki empya ttuku ate aba Mutuba I Kalangala- Ssese ne baweebwa ente.\nAmagombolola okuli Ssaabawaali Gombe - Kyadondo, Kiringente - Mawokota n'endala zaaleese ensimbi obukadde 36.\nKatikkiro yakozeseza omukolo guno okuyozaayoza essaza ly'e Ssingo nga bakulembeddwa Mukwenda Hajji Magala Ssebuwufu, olw’okuwangula ekikopo ky'amasaza 2018.\nRonald Kawaddwa nga y’akulira Majestic Brands,\nekifaananyi kya kabaka ekipya,\nMmengo etaddewo olukiiko oluteekateeka okuziika Arthur Bagunywa\nKabaka asiimye enkola y’okwanjula abasika mu Lubiri eddewo\nAbantu bakooye okusula ku bunkenke - Katikkiro Mayiga


Bukedde Online - Amagi amakolerere gakwatiddwa mu ggwanga\nAb'ebijambiya batemye Abayindi\nEGGI lye walidde obadde okimanyi nti liyinza okuba nga si lya nkoko, wabula nga baalikoze era nga lisobola n’okukuviirako okulwala kookolo?\nEGGI lye walidde obadde okimanyi nti liyinza okuba nga si lya nkoko, wabula nga baalikoze era nga lisobola n’okukuviirako okulwala kookolo? Ekibi kizibu okutunula ku ggi ku ngulu n’amaaso n’oyawula eggi ekkole ku lyabikiddwa enkoko!\nPoliisi eri ku muyiggo gwa Bachina bana abagambibwa okuba nga baasangiddwa nga bakola amagi ge baabadde bagenda okutunda mu ‘super market’ n’obutale obunene mu Kampala.\nCharles Twine, ofiisa wa Poliisi avunaanyizibwa ku misango gy’ebyenfuna n’okulwanyisa enguzi ku kitebe kya bambega ba poliisi e Kibuli yagambye nti baagudde ku kifo omukolerwa amagi e Kawempe ku luguudo lwe Ttula.\nPoliisi okufuna amawulire gano yamaze kutemezebwako omuntu eyabadde omukozi wa Bachina. Wadde nga Poliisi yayanguye okutuuka mu kifo kino naye Abachina baabatebuse ne badduka, wabula ne bafunza Bannayuganda babiri abaabadde babakolera.\nMu muyiggo guno baasobodde okubowa ebyuma n’ebiralagala bye baabadde batabula ne basobola okukola amagi. Bye baakutte baabikwasizza ab’ekitongole kya Gavumenti ekya Analytical Labaratory e Wandegeya basobole okubyekeneenya n’okuzuula obulabe obubirimu.\nPoliisi egamba nti okunoonyereza kwe baakakola ebiragala bye beeyambisa okukola amagi babijja bweru w’eggwanga olwo bwe bamala okubiyingiza mu ggwanga ne balyoka bakola amagi. Kigambibwa nti Abachina bano baasooka kukwatibwa mu Tanzania gye baava ne basengukira mu Uganda.\nAmangi gano amakole okusinga gabadde gatundibwa nnyo mu Kampala mu ‘supermarket’ ennene awamu n’obutale obunene nga; Owino, Nakasero ne Kaleerwe.\nENGERI GY’OSOBOLA OKWAWULA EGGI EKKOLERERE\nSinga obeera oyasizza eggi lino ekikuta kivaako mangu ate kyonna nga tekuli kikuta kisikattira mabega.\nBw’obeera oyasizza eggi ly’enkoko waliwo akabubi akeeru akalinga akaveera akatera okuddirira ekikuta, kyokka ku ggi ekkole tekabeerako.\nSinga obeera ofumbye eggi lino, bw’oteekako omunnyo tegunywerako kuba gaakolebwa nga tegaliimu kirungo era libeera ng’erisiigiddwaako ebintu ebiseerera ebyefaananyiriza nga woyiro.\nBw’obeera olya eggi ekkole mu kamwa oliwulira nga terigenda lumu, kuba libeeramu akasikattira era n’engeri gye liwunyamu si ye yaabulijjo.\nAmagi amakole gatera kubeera ku bbeeyi eya wansi bw’ogeraageranya ku bbeeyi eri ku katale era kye kimu ku bisikiriza abantu okugettanira.\nOkugeza ttule y’ag’enkoko bw’ebeera ku 12,000/- amagi amakole gabeera ku 8,000/-.\nEggi ekkole libeera ddene mu ndabika okusinga ku lya bulijjo era nga limasamasa ekikuta.\nBw’obeera okubye ejji libeera lya mazzi nnyo kuba teririna kirungi kirikwatira wamu bulungi.\nDennis Odur, avunaanyizibwa okulondoola akatale k’ebintu mu kitongole ekivunaanyizibwa ku mutindo gw’ebintu ekya Uganda National Bureau of Statistics yakakasizza nga bwe baakutte ebintu ebyeyambisibwa okukola amagi.\nYategeezezza nti bakyalinda poliisi emalirize okukola okunoonyereza, olwo nabo oluvannyuma balyoke balabe engeri y’okuvunaana Abachina bano.\nAMAGI AMAKOLE GALWAZA\nOkunoonyereza okwakoleddwa mu Buyindi ne kufulumira ku mukutu gwa mawulire ogwa Zeenews.india.com kulaga nti amagi amakole gasobola okulwaza omuntu endwadde eziwerako.\nEbintu bye bakozesa okuweesa amagi gano bisobola okukosa obwongo bw’omuntu n’abeera nga takyategeera bulungi, okulwala ekibumba, kkansa n’ebirwadde ebirala.\nOkukola amagi tekunaba kuzuulwamu kalungi okuggyako ebizibu ebyereere.\nAmagi amakolerere gaasooka kulabibwa mu Malaysia mu 2011 era okuva olwo gazze galabibwa mu nsi ez’enjawulo naye nga balumiriza nti gaatandikira mu China.\nKigambibwa nti Abachina be basinga okukola amagi gano, kyokka nga bazze bagatambuza okuva mu nsi emu okudda mu ndala.\nOkusinziira ku mikutu gya yintanenti, ekikuta omuwuula n’enjuba byonna ebibeera mu ggi bijingirirwa nga bagatta ebirungo eby’enjawulo. Oluvannyuma babissa mu byuma eggi ne lisobola okwewumba okufaananako ng’eryenkoko.\nOkukola ekikuta bagatta ebirungo nga ekya calcium carbonate, ate ebitundu by’omunda bagatta ebirungo bya; alum, benzoic, sodium alginate, calcium, chloride, gelatin, amazzi n’ebirala.\nEMIGASO EGIRI MU GGI LY’ENKOKO\nDr. Musa Nkalubo owa Your Clinic ku Mwanga II Road, yagambye nti eggi okusinga lirimu ekirungo lya Calcium ekigumya amagumba awamu ne proteins ezizimba omubiri.\nOmuntu okufuna mu ggi obulungi alina okuba nga yalifumbye ne liggya bulungi. Omuntu okulya eggi olunaku kifaanana n’omuntu okulya eggi erimu wiiki. Omuntu bw’asussaamu afuna mukutto n’omugejjo naye nga tewali kiriisa kisingamu.\nKCCA erumbye Soana FC mu 'Uganda Cup'\nPoliisi etaasizza abawala 2 ku bazigu b'emmotoka


Eyatikka Iryn enjaga bamukwatidde e Japan\nOMUSANGO teguvunda! Eby’enjaga eyakwatibwa ne Iryn Namubiru omwaka oguwedde tebinnaggwa.\nPoliisi e Japan ekutte Kim Ueno (amannya ge amatuufu ye Patrick Tumwesigye) agambibwa okutikka omuyimbi Iryn Namubiru enjaga, gye yakwatibwa nayo e Japan omwaka oguwedde.\nAgava e Japan gagamba nti Kim yakwatiddwa agenze okulaba ku famire ye gye yaleka e Japan. We bwakeeredde eggulo (ku Lwokuna) ng’akyakuumirwa ku poliisi y’e Narita.\nE Narita, Iryn naye we baamukuumira oluvannyuma lw’okukwatibwa n’enjaga eyali esabikiddwa mu fuleemu y’ekifaananyi kya Kabaka n’ekya Museveni gattako eyali eteereddwa mu binyeebwa eby’ekipooli nga May 3, 2013.\nIRYN BAMUYISE E JAPAN\nMu ngeri y’emu, poliisi e Japan ezzeemu okuyita Iryn alumirize Kim ku bigambibwa nti ye yamutikka enjaga gye baamukwata nayo.\nIryn okuyimbulwa e Japan omwaka oguwedde, yaleka ategeezezza ab’obuyinza nti Kim ye yamutikka enjaga eyo naye nga takimanyi.\nEnsonda okuva e Japan zaategeezezza Bukedde nti, Kim yakwatiddwa nga yaakatuuka ku kisaawe wiiki bbiri eziyise.\nAkulira poliisi y’ensi yonna mu Uganda, Asan Kasingye yategeezezza nti, wiiki bbiri eziyise poliisi y’e Japan yabawandiikidde ng’ebasaba kalonda yenna akwata ku Kim naddala engeri kkooti gye yasala omusango gw’okutikka Iryn enjaga ogwamuggulwako Gavumenti ya Uganda.\nAgamba nti, “kkooti y’e Makindye omusango gye gwawulirizibwa tennatuweereza nsala eno mu butongole.\nN’olwekyo tetunnabaako kye tuddamu poliisi y’e Japan”. Kasingye era yagasseeko nti, ekizibu ekiriwo Kim alina paasipooti ya Japan, era atwalibwa nga Mujapan ng’ebisinga obungi ku bimukwatako Japan y’emuvunaanyizibwako.\nKasingye yagambye nti ne Iryn agenda kwetaagibwa mu kkooti e Japan alumirize Kim.\nMu August wa 2013, Kim yavunaanibwa mu kkooti e Makindye kyokka omusango ne gugobwa olw’okubulwa obujulizi.\nPoliisi ya wano n’abakola ku kuwaaba emisango gya Gavumenti baategeeza nti obujulizi obusinga obuluma Kim buli Japan.\nIRYN YATIKKIBWA ATYA ENJAGA\nOkugenda n’enjaga e Japan eyamukwasa, Iryn yagamba nti maneja we, Thadeus Mubiru ye yagimukwasa ng’eri mu kakeesi ng’alowooza nti atutte mmere ye n’obuntuntu obulala obwamutumwa Kim okubumusanza e Japan.\nMubiru naye yategeeza nti, Kim y’amanyi owa bodaboda gwe yatuma okugula ebintu bye yamuwa n’abiwa Iryn.\nKyokka Iryn bwe yakomawo yazuula nti, Kim yawa Mubiru doola 500 amutikke ebintu. Kino Mubiru akyegaana. Iryn okufuna ddiiru y’okugenda e Japan,\nDr. Hilderman ye yatuukirirwa Kim amufunire abayimbi abanaayimba\nmu kivvulu kye yali ategekedde Bannayuganda ababeerayo.\nIryn ye yekka eyasobola okugenda, Hilderman n’abalala ne basigala.


Bukedde Online - Aba USPA batandise kampeyini y'okulwanyisa obubenje omwaka guno\nBannamawulire abawandiika ag’emizannyo mu kibiina kya USPA kampeyini y’okulwanyisa obubenje bagitadde ku kugaba musaayi okwongeraza ku kusiiga Zebra Crossing awasalirwa abeebigere.\nAba Standrd Chartered Bank nga bakwasa aba USPA ceeke ya bukadde 10 okutegeka emikolo gy'okujjukira bannamawulir eabaafiira mu kabenje e Lugazi n'okulwanyisa obubenje mu ggwanga. Okuva ku ddyo ye pulezidenti wa USPA Sabiiti Muwanga. Addiriddwa Joshua Bagatya akuira abayizi mu ttendekero lya Buganda Royal Insititute, Rita Aliguma omumyukawa pulezidenti wa USPA, Regina Mukiri owa Standard Charterred Bank ne Michael Mukundane omukwanaganya mu kitongole ekiddukanya okusolooza n'okuganba omusaanyi. Babadde ku kitebe kya bank eyo mu Kampala. (Ekif:Silvano Kibuuka)\nBatandika nkya (lwakubiri) ku ttendekero lya Buganda Royal Institute e Mengo mu nkolagana gye bataddewo wakati waabwe ne bank ya Standard Chartered Bank wamu n’ekotongole ekivunanyizibwa ku kukung’anya omusaayi mu ggwanga ekya Uganda Blood Transfusion Service (UBTS).\nOmulamwa omwaka guno guli nti “Vva ku ssimu ng’oli ku luguudo ne bw’oba otambuza bigere”.\nKitunzi wa bank eyo era avunanyizibwa ku nkolagana yaayo n’ebitongole ebirala, Regina Mukiri y’alangiridde entegeka eno empya gye badduukiriddemu aba USPA okulwanyisa obubenje.\n“Tuwaddeyo obukadde 10 mu kampeyini y’omwaka guno nga butaano bugenda ku kusaba musaayi mu bantu nga twagala paayinta 1000 mu nnaku ttaano. Tukolaganye n’ekitongole kya Uganda Blood Transfusion Services ekivunanyizibwa ku kugaba omusaayi mu ggwanga okutuukiriza kaweefube ono,” Mukiri bw’ategeezezza.\nKu Lwokusatu bali ku yinivasite ya IUIU, ku Lwokuba mu yunivasite ye Makerere, ku Lwokutaano ku Mukwano Arcade olwo bafundikirire e Lugazi ku Lwomukaaga nga September 1 okufundikira wiiki ya USPA okulwanyisa obubenje.\n“Mutuwe omusaayi kubanga twetaaga payinta 300,000 omwaka gw’ebyensimbi guno. Omusaayi gukaddiyira mu nnaku 35 n’olwekyo tuteekwa okufuna omupya buli kiseera,” Mukundane bwe yategeezezza.\nE Lugazi era bategeseeyo empaka z’obugaali eri abatuuze wamu n’okusiiga Zebra Crossing ku Lwomukaaga.\nPulezidenti wa USPA Sabiiti Muwanga ategeezezza nti okusabira abagenzi okwa buli mwaka kwa Lwakusatu ku Christ The King.\nUSPA baatandika okulwanyisa obubenje nga bajjukira bannabwe ababufiiriddemu nga baatandikidde ku Kenneth Matovu, Leo Kabunga, Simon Peter Ekarot ne Francis Batte Junior abaafiira mu kabenje e Lugazi nga August 21 2001 bwe baali ku mirimu gya USPA.\nCranes esitula nkya okugenda e Nakasongola okusamba ogw'okwegezaamu\nBalaam ayagala Moze amuwe obukadde 300\nAba Goodlyf tebalabiseeko mu kkooti ku musango ogwa babawaabirwa Jeff\nOgwa Moze ne Weasal okulebula Jeff Kiwanuka gusalwa nkya


Abantu bang'amba nti nina okulaba omusawo bannongoose. Ntya okunnongoosa naye n’amaka gafa. Omwami wange agezaako naye olaba ng’oluusi bigaana. Nkole ntya ku nsonga eno?\nWADDE abantu bangi bagamba nti basobola okufunza obukyala naye kino tekisoboka naddala bwe kuba ng’okugaziwa kwava mu kuyulika ng’ozaala ate ne batakutunga bulungi.\nOkufunza okusoboka kwekwo ng’ogaziyeemu katono naye si kuyulika. Kituufu balina kukutunga so si kukulongoosa nga bwe bakugamba.\nEra kibeera nga bwe bakusannyalaza ng’ozadde basobole okukutunga. Tebakusannyalaza wenna, wabula ekitundu ekyo kyokka kye bagenda okutunga. Kale totya nti bya kulongoosa, wabula basannyalaza awo wokka.\nN’ekirala, ndowooza omanyi lwaki wafuna embeera eno. Bw’ozaalira awaka kyangu okufuna ekizibu nga kino n’ekirala singa tonywa ddagala ng’oli lubuto kubanga mu kunywa eddagala abasawo bakubuulira oba tosobola kusindika mwana nga munene nga balina kukulongoosa. Kati bw’osindika omwana nga munene asobola okukuyuza.\nAte oluusi omwana abeera nga si munene naye mu kuzaala n’oyulika kati ne batakutunga omusawo n’akuleka bwatyo kubanga talina bisaanyizo bitunga.\nOluusi ayinza okukuyamba n’akugamba nti genda mu ddwaaliro eddene bakutunge ate oluusi asirika n’ogenda n’embeera eno omusajja y’akugamba oba gwe kennyini okwezuula ng’oli mugazi.\nGenda mu ddwaaliro eddene ate olabe omusawo nga mukugu ku nsonga eno alina kubeera nga akola ku nsonga z’abakyala ezokuzaala (gynaecologist).


Bukedde Online - Trump bamukoledde emmotoka lumamyo: Ssi mmotoka wabula 'musege'!!..\nTrump bamukoledde emmotoka lumamyo: Ssi mmotoka wabula 'musege'!!..\nPutin agezesezza mizayiro amawanga 4 ne gatya...\nAmerika etegeka kwongera kusabattula Syria...\nAdded 13th April 2018\nPULEZIDENTI wa Amerika, Donald Trump, bamukoledde emmotoka lumamyo ezitowa ttani munaana, tesobolwa kukubwa bbomu, endabiramu zaayo teziyitamu masasi, eriko emmundu zi sseruwandula masasi era esobola n’okukuba ttiya ggaasi so nga esobola okuyita mu mbeera yonna singa wabaawo obulumbaganyi obukoleddwa ku bagirimu. Singa emipiira gyayo gyabika emmotoka eno esobola okusigala ng’etambulira ku mpanka zaayo\nEmmottoka ya Pulezidenti eno eyakazibwako erya ‘’The Beast’’ egula ddoola za Amerika akakadde kamu n’ekitundu nga zino zikununkiriza mu za Uganda obuwumbi mukaaga (oba obukadde 6,000).\nEgenda kumukwasibwa mu butongole mu bbanga eritali ly’ewala oluvannyuma lw’abeebitongole ebikessi okugimaliriza okugyekebejja n’okutendeka omugoba waayo. Trump abadde akozesa mmotoka eyali eya Barrack Obama gwe yaddira mu bigere.\nEmikutu gy’amawulire e Bungereza ne mu Amerika gigamba nti emmotoka eriko enzigi ezirina omubiri gwa yinsi munaana, era ng’obuzito bw’oluggi lwayo bwenkana (obuzito) bw’oluggi lw’ennyonnyi ey’ekika kya ‘Boeing 707’.\nEsobola okutambula n’eyita ku bbomu era bbomu ne bw’ebaluka teriiko kamogo k'efuna, emmotoka tekwama egende bugenzi mu maaso. Ttanka yaayo ey’amafuta tesobola kukwata muliro nga kitegeeza nti esobola n’okuyita mu muliro ne watabaawo kigituukako.\nMunda erimu omukka gw’obulamu (Oxgyen) era singa Pulezidenti aba akubiddwa omukka ogw’obutwa oba okuyita mu mbeera y’ekifo awatali mukka gumala asobola okweyambisa guno okuba omulamu. Essiddwaamu omusaayi era bwe wabaawo obwetaavu bw’okukyusa omusaayi gwa Pulezidenti kisobola okukolebwa ng’ali mu mmotoka eno.\nYakoleddwa kkampuni ya Cadillac. Esobola okutuulamu Pulezidenti n’abamuli ku lusegere basatu era ng’endabirwamu ze zibaawula. Pulezidenti yekka y’alina swiiki esobola okussa endabirwamu zino ng’alina gw’ayagala okwogera naye.\nMmotoka Obama gye yali atambuliramu ne Trump gy'abadde akyakozesa\nTrump w’atuula waliwo essimu kw'asobola okuwuliziganya obutereevu n’omumyuka we era emukwataganya butereevu n’ekitebe ky’ebyokwerinda ekya Amerika ekimanyiddwa nga ‘Pentagon’.\nEriko ebyuma ebiraga w’eba eri (GPS) era abamulondoola basobola okumanya Pulezidenti wonna w’aba agenze. Eriko kamera ezisobola okukwata ebifaananyi ekiro.\nEndabirwamu zaayo ngumu tezisobola kuyitamu masasi wadde okwatika ng’ekubiddwa bbomu. Erimu ebyuma ebisobola okugiyamba obutakwata muliro era esobola okuyita mu mukka.\nSinga emipiira gyayo gyabika emmotoka eno esobola okusigala ng’etambulira ku mpanka zaayo. Kino kigisobozesa okuyita ku bbomu yonna nga ne bw’eba ekubiddwa emipiira ne gyabika tekwama.\nMmotoka ya Trump empya nga bagigezesa ku luguudo gye buvuddeko\nEriko emmundu mu mbiriizi zaayo ezisobola okuwandula amasasi ag’okumukumu n’okusanyaawo omulabe singa Pulezidenti agwa mu buzibu.\nAgenda okugivuga atendekeddwa mu ngeri ey'enjawulo era asobola okugiweta mu mbeera yonna etali ya bulijjo singa asanga obuzibu mu kkubo gy’ayita (V turn).\nAkulira kkampuni ya Cadillac eyagikoze, Johann de Nysschen yakakasizza nti emmotoka bagimalirizza ne bagikwasa kasitoma waabwe (gavumenti).\nTrump ng'amwenyereketa mu mmtoka ekika kya Beast gye yasikira okuva ku Obama. Bamukoledde endala erimu tekinologiya omupya\nOmwogezi w’ekitongole ebikessi mu Amerika ekya ‘Secret Service’ yakakasizza nti abantu bajja kutandika okugiraba mu bifo eby'olukale mu bbanga eritali lye wala. Egenda kuba mu langi nzirugavu ne siriva.\nEno y’emu ku mmotoka 12 ezinaatambuliranga mu luseregende lwa Pulezidenti nga zibalirirwamu ensimbi ezisoba mu buwumbi bwa Uganda 45.\nEndabirwamu ya ddereeva waayo ye yokka esobola okukka singa aba yeetaaga okuwa omusolo.\nKENYA; Okusalawo kwa kkooti kye kutegeeza\nGwe baakutte mu bukambwe mmemba wa DP


ABAAMI AB’AMASAZA GA BUGANDA BALONZE ABAKULEMBEZE BABWE, POOKINO MULEKE BAMWONGEDDE EKISANJA KU BWA SSENTEBE – CBS FM\nin Amawulire, blog, BUGANDA, Features, News\nAbaami ab’amasaza nga bali ne minisita Joseph Kawuki (ow’okuna mu maaso okuva ku ddyo) nga bakomekkerezza olusirika lwabwe\nAbaami ab’amasaza ga Buganda balonze olukiiko olujja olubakulembera ku kisanja kya myaka ebiri, Pookino Jude Muleke omwami wa Kabaka atwala essaza Buddu ye ssentebe bamwongedde ekisanja eky’okubiri.\nPokino amyukibwa Kaggo wa Kyadondo Agnes Nakibirige Ssempa,Omuwandiise ye Gatrude Nakalanzi Ssebugwawo okuva e Kooki, amyukibwa Regina Naseremba omumyuka wa Mukwenda owa Ssingo,Kangawo owa Bulemeezi Ronald Mulondo wa Mawulire ,Kayima wa Mawokota Gabriel Kabonge wa bagenyi , nabalala\nObukulembeze bwabwe babulondedde mu lusirika lwabwe olw’omulundi ogwa 2, bukyanga Ssabasajja Kabaka asiima wabeerewo ensirika z’abaami ba masaza na Bamyukababwe. Olwasooka lwali Busujju owa Kasujju, n’ekigendererwa eky’okwongera okubabangula mu nkola y’emirimu n’obuvunanyizibwa bwabwe.\nOlusirika luno lukomekkerezeddwa leero lubadde lwa nakku 03, nga lubumbujidde mu ssaza lya Kabaka erye Bulemeezi ku mulamwa ogugamba nti obumu y’entabiro y’okusitula omutindo gw’obuweereza.\nBwabadde aggalawo olusirika luno Minisita omubeezi avunanyizibwa ku gavumenti ez’ebitundu n’okulambula kwa Kabaka Owek Joseph Kawuki abawadde amagezi nti wadde nga waliwo ebisomoozo ebitali bimu mu bitundu abaami byebakulembera, ntibabyeyambise okutuusa obuweereza bwabwe eri abantu.\nAbasabye okubunyisa enteekateeka zonna ez’obwakabaka mu bitundu, Okukuuma Namulondo, okutegeka emikolo gya gavumenti ez’ebitundu n’emirala, okukubaganya ebirowoozo ku nsonga eziyisibwa olukiiko lwa Buganda zissibwe mu nkola n’ebirala.


Bukedde Online - Omukazi n’abaana be 3 basirikkidde mu muliro\nAb'omukago gwa IPOD bateekateeka kutwala ssabawolereza wa Gavumenti...\nNnaalongo akubye omwana wa muggya we n’amutta: Kitalo!\nKitatta bamuggye e Makindye n'atwalibwa e Luzira\nOlunaku lw'okuyonja akamwa lukuziddwa e Kayunga\nOmukazi n’abaana be 3 basirikkidde mu muliro\nISO ekutte abafere ba zaabu 13Bruce\nDr. Nyanzi awemudde omulamuzi n’amusiba\nAdded 8th November 2018\nEnnyumba gye bagyiiriddemu.\nFAMIRE ya bantu bana esirikkidde mu muliro e Kansanga. Ekikangabwa kino kyabuutikidde abatuuze mu zooni ya Nabutitti e Kansanga mu Munisipaali y’e Makindye, abantu bana okwabadde maama n’abaana be basatu bwe baggyiiridde mu muliro ogwakutte ennyumba mu kiro ekyakeesezza Olwokusatu.\nAbafudde kuliko, maama wa baana Enid Tukyiire 32, Rebecca Mukisa ow’emyezi omukaaga, Musa Rwaheru 5 ne Eria Rwaheru 8. Jonah Ndyowe mutabani w’omugenzi, omu ku bakaawonawo, yanyumizza bwati, “ Twabadde mu nnyumba ng’obudde buzibye, ffenna twabadde tuli waka nga taata agenze wa mukwano gwe. Maama yatugabudde ekyeggulo naye engeri gye yabadde omugonvugonvu ye yasoose okwebaka. Mu nnyumba temwabaddemu masannyalaze, era maama yabadde akumye omusubbaawa kubanga taata yabadde amusuubizza okudda mu bwangu.\nEkiseera kyatuuse otulo ne tutandika okututwata omu ku omu. Nawawamuse mu tulo ku ssaawa nga 3:30 hhenda okutunula mu nnyumba ng’ekutte omuliro. Nasoose kuzuukusa maama ne Kyakuwa muto wange eyabadde ansemberedde, olwo ne maama n’alyoka agolokoka. Olw’okuba omuliro gwabadde gw’amaanyi, bato bange abalala babadde bakyali mu buliri.\nmaama yagezezzaako nga bw’asobola okubataasa kyokka mu kiseera we yakikoledde gwabadde kumpi gumaze okusaasaanira ennyumba yonna era ye olw’okwagala okubawonya yayingidde munda okubasikayo nga ffe atulese wabweru naye ne gumubaka ne gumwokya era naye yafiiridde mu nnyumba”. Aggrey Madunga muliraanwa wa famire : Twawulidde omwana Enid Tukyiire Bba w’omugenzi Ronald Rwaheru ng’ali ne mutabani be Joshua Kyakuwa (ku ddyo) eyawonyewo.\nEnnyumba gye bagyiiriddemu. ng’akaaba ne twewuunya akuba omwana ekiro ekyo era mukyala wange n’afuluma wabweru.\nOluvannyuma namugoberedde ne tusanga abaana nga bakuba enduulu nga balaajana okubadduukirira. Wano amaaso twagakubye ku muliro ogwabadde gubuutikidde ennyumba yonna.Twakubidde poliisi essimu naye nga batubuuza ebibuuzo bingi, olwo ne tukozesa amazzi ge twasenye mu mwala okuzikiza omuliro era poliisi we yatuukidde nga guweddewo,” Madunga bwe yayongeddeko.\nPoliisi mu kiseera we yatuukidde tewaabaddewo kintu kyonna kisobola kutaasibwa. Bano emirambo gyabwe poliisi yagitisse ku kabangali n’egitwala mu ggwanika e Mulago, ng’okunoonyereza ku kyavuddeko omuliro guno bwe kukyagenda mu maaso.\nE Mulago Emirambo gy’abagenzi oluvannyuma lw’abasawo okugyekebejja baazudde nga baafudde kiziyiro era oluvannyuma gyakwasiddwa abehhanda ne gitwalibwa e Namataba ekisangibwa e Mukono gye gigenda okuziikibwa olwaleero.\nAtutte malaaya ku poliisi lwa kumumma bbalansi\nBy'obadde tomanyi ku Uhuru ne Odinga ababbinkana mu kalulu k'e Kenya\nMuleete abalumiriza Sheikh Mwanje okutemula Maj. Kiggundu - Kkooti\nEyasooka okuganza maama w’abaana yadda n’amuntwalako\nAb'omukago gwa IPOD bateekateeka...\nAb'omukago gwa IPOD bateekateeka kutwala ssabawolereza wa Gavumenti mu kkooti\nNnaalongo akubye omwana wa muggya...\nOMUKAZI atuze omwana wa muggya we n’amutta poliisi n’emutaasa ku batuuze nga baagala kumugajambula.\nKitatta bamuggye e Makindye n'atwalibwa...\nOlunaku lw'okuyonja akamwa lukuziddwa...\nAbagambibwa okutigomya Matugga...\nAbagambibwa okutigomya Matugga Poliisi ebakutte\n© 2018 - Bukedde Online. All Rights Reserved


Bukedde Online - Basonze ku bintu 4 ku basse Abiriga\nE Arua bwe baalabye ku mulambo gwa Abiriga ne batabuka!\nPoliisi ezudde essimu ya bakalittima abass...\nAbatemu balabika baludde nga baliimisa Abiriga. Baabadde bamanyi essaawa z’atuukirako awaka(mu kisiibo) abadde atuuka ku ssaawa nga 1:00 akawungeezi asiibulukuke n’abawaka.\nAbamu ku babaka ba palamenti okuli; Betty Anywar, Betty Omongi, Robert Kyagulanyi ne Paul Mwiru nga bakaaba eggulo mu palamenti.\nAbiriga okuva mu 2017, abadde mu kutya olw’obulamu bwe era olumu baamuyingirira ne bamunyaga. Abadde assa ebifaananyi ku mukutu gwa kompyuta okuli eky’entaana n’assaako ebigambi nti “entaana eyo gye munjagaliza.\n” Birimu ADF?: Abebyokwerinda olunwe balusonze ku bayeekera ba Allied Democratic Forces (ADF).\nBano bazze basongebwamu okutta Bamaseeka okuli Abdul Kharim Ssentamu wabula bbo tebavangayo kwewaana nti be batta abantu abamaanyi mu Uganda.\nPulezidenti yabadde amaze okutegeeza eggwanga ku Lwokusatu nti abanene okuli Kaweesi battibwa ADF.\nEra amaanyi gabadde gabawedde oluvannyuma lw’ebitongole by’Ebyokwerinda okubassaako akazito.\nKiyinzika okuba ng’abatemu bano baayagadde kujungulula bya Pulezidenti balage nti bakyalina amaanyi era basobola okutta ne bagenda?\nLWAKI BASSE ABIRIGA?\nWadde bangi batwala Abiriga nga kazannyirizi atalina bulabe, kyokka musajja w’amaanyi mujaasi eyawummulira ku ddaala lya Colonel, yali muyeekera, mubaka wa palamenti, kikonge kya NRM era musajja wa Museveni gw’abadde atuma mu bifo ebizibu nga RDC ate y’omu ku bakungu abatono abalina abakuumi nga b’amagye.\nOkutta Abiriga bubaka bw’amaanyi naddala nga Pulezidenti yakakasa eggwanga nti abatemu tebatiisa, babatudde ku nfeete.\nMULIMU EBYA TOGIKWATAKO?\nAbiriga abadde akidding’ana nti bangi abamutiisatiisa bamulanga kuwagira kuggyawo kkomo ku myaka gya Pulezidenti. Abiriga azze afuna ebizibu okuva lwe yawagira ekiteeso ky’okuggya ekkomo ku myaka.\nRobert Kasule Ssebunya, omubaka wa Nansana Municipali, Abiriga mwabadde asula yagambye nti, abatta abantu mu ggwanga bakuba bannamagye ekiraga nti nabo batendeke era bakugu mu mmundu.\nKyokka ssinga baamusse lwa kuwagira kugikwatako, lwaki tebaamutta mwaka guwedde ng’ekiteeso tekinnayisibwa okukanga ababaka abalala abaali bakiwagira?\nBE YALI NABO MU BUYEEKERA\nKisoboka okuba ng’okuva lwe yava mu buyeekera mu kibiina kya Uganda National Rescue Front (UNRF) banne be yali nabo baamunyiigira nga bamutunuulidde ng’abaliddemu olukwe okwegatta ku NRA? Ate bwe yagwa mu bintu n’atabajjukira kubanga bangi obwavu bubagoya.\nEkibiina kino kyali kikulirwa Gen. Moses Ali era nga kirimu n’owooluganda lwa Abiriga, Maj. Gen. Ali Bamuze.\nKyokka bambega abamu ensonga eno tebagiteeka nnyo ku mwanjo nga bagamba nti emyaka egisukka 30 egiyiseewo, bwe kuba kwesasuza kwandibadde kwakolebwa dda nga ne Abiriga tannaweebwa bukuumi bw’abadde alina.\nOBUBINJA BW’ABATEMU OBULI MUNDA:\nWaliwo obubinja bw’abatemu abakozesa emmundu obulowoozebwa nti buli munda mu ggwanga ate ng’obumu buyambibwako abantu abakyamu.\nBano Pulezidenti yaboogerako nti baayingira mu bitongole by’ebyokwerinda. Obubinja obwo abamu bateebereza nti bwe buzze butemula mu ngeri y’emu era olwokuba bumanyi akawonvu n’akagga akali mu byokwerinda.\nAbatemu babulawo nga tewali abakutte. Abamu bateebereza nti mu mbeera ebaddewo eya ISO okugezaako okufuuza abatta Kaweesi, okutta omuntu omulala ali mu ttuluba lya Abiriga, kye kyabadde kiyinza okuwugula abanoonyereza okubaggya ku Kaweesi.\nEra okutta Abiriga nga waakayita ennaku bbiri nga Pulezidenti yaakamala okukakasa eggwanga nti agenda kufufuggaza abatemu abo kabonero akalaga nti baagala kusindika bubaka bulaga nti si batemu babulijjo.\nBAAGALA KULAGA NTI ABATWALA EBYOKWERINDA TEBASOBOLA\nGen Kayihura we yaviira mu poliisi ng’ettemu n’okuwamba abawala byeyongedde. Kyalowoozebwa nti ttiimu ya Okoth Ochola ne Sabiiti Muzeeyi ejja kuleetawo enjawulo.\nKyokka okuwamba abantu kweyongedde nga n’okutta omunene alinga Abiriga kiraga nti ttiimu empya nayo tennaleetawo njawulo.\nBASOOKA KWAGALA KUMUTTIRA ARUA\nKu Lwamukaaga nga October 14, 2017, abantu abakyamu, baasala ssengenge w’ekikomera ne bayingira mu maka ga Abiriga n’ekidomola ky’amafuta.\nEnkuba yali etonnya, era okusinziira ku muka Abiriga, Amina Sijali, ekyabawonya kwali kuzuukuka era abazigu bwe bawulira oluggi nga lweggula ne badduka.\nBaalekawo ekidomola ky’amafuta ku mulyango ge baali bagenda okukozesa okwokelera Abiriga.\nMukole ebikolwa eby'ekisa okubunyisa obusiraamu\nKw'olabira gwe weegwanyiza atakuliiko\nBuubuno obubonero obulaga ennaku mu bufumbo;Bwotandika okubulaba omanya ebyammwe bibi\nAbabbi ku lw'e Ntebe baleese obukodyo obukambwe


Bukedde Online - 'Obukadde 15 ze nnaggya mu NSSF zingaggawazza\nPasita Ssenyonga mumuboole - Mondo\nWuuno 'mutabani wa Nabbi Kakande' atabulira abayimbi omuziki...\nPaasita Kayiwa ayogedde ensibuko ya 'Abizzaayo'\nEkyatutte Paasita Bujjingo ne Tamale Mirundi ewa Yiga\n'Obukadde 15 ze nnaggya mu NSSF zingaggawazza\nTUNUULIRA; Olusozi Dindo ewali ekigere kya Ssekabaka Kintu\nAmateeka amanafu ku nkwata ya kasasiro gat...\nAdded 8th October 2016\nNze bwe natandika okulima, ab’omu kyalo baalowooza nti nnemeddwa ekibuga.\nDr. Lukula ne mukyala we ng’annyonnyola by’afunye mu ssente za NSSF.\nBya LAWRENCE KITATTA\nDR. PATRICK Lukula avuddeyo avuganye mu nteetateeka ya NSSF eya ‘Friends with Benefits’, omuwanguzi mw’agenda okuwangulira obukadde 30.\nEmpaka zino zeetabiddwaamu abantu ab’enjawulo abeetegekera obukadde bwabwe nga batereka ssente mu NSSF ne baziggyayo ne bazikolamu ebintu ebikulaakulanya obulamu bwabwe oba okuyamba abalala.\nOkwetabamu, omuntu yalina okuwandiika ebbaluwa etasussa bigambo 100 ng’annyonnyola by’akoze mu ssente ze yafuna olwo abakugu ne basunsulamu abasaanidde okuvuganya ku bukadde 30. Owookubiri ajja kufuna obukadde 15 oate owookusatu aweebwe obukadde 10.\nDr. Lukula ow’e Seeta - Lumuli mu ggombolola y’e Goma mu disitulikiti y’e Mukono, eyali akolera mu kitongole kya ADRA Uganda y’omu ku baganyuddwa mu ssente zino.\nEbibye abinyumya bwati: Natandika okukola mu 2003 ng’omusawo omutendeke mu kitongole kya ADRA mu ttabi erikola ku balwadde abalina akawuka akaleeta siriimu.\nAbakozi ba NSSF bajja ne batusomesa emigaso egiri mu kutegekera obukadde bwaffe nga tutereka ku ssente ze tufuna.\nKino kye kiseera we nnatandikira okutereka ssente mu NSSF, olwava mu ADRA ne ntandika okukola ku Bugema University nayo olwatuukayo ne bansaba ennamba ya NSSF.\nNakolerayo emyaka ebiri nga bwe nnyambako n’ekitundu. Nayagala nnyo okukolera gavumenti nga nkyegomba, natandika okusoma olupapula lwa New Vision mwe balangira emirimu.\nMu 2010, nafuna omulimu mu minisitule y’Ebyobulamu ne bansindika okukulira eddwaaliro ly’e Pallisa. Nali mpulira nga nkooye obupangisa kyokka nga ssente ze nfuna ntono, sisobola kugulako ttaka n’okuzimba ennyumba.\nNagenda ku NSSF ne mbuuza ssente ze nninayo n’okumanya oba nsobola okuzifuna. Nalinayo ssente ezisoba mu bukadde 15 ne ntandika okukola ku mpapula n’emitendera gy’okuzifuna ne bazimpa.\nNatwala ekiseera nga nneebuuza eky’okuzikolamu. Olw’okubeera nti nali njagala nnyo okuzimba, twasalawo okunoonya poloti ne mukyala wange kwe kufuna e Seeta Lumuli we tubeera.\nTwagula ffuuti 50 ku 100 mu 2011 ku 5,800,000/-. Ssente ezaasigalawo zaali tezisobola kuzimba nnyumba ya kirooto kyaffe.\nTwatuula ne tukkaanya tuzisse mu kulima zisobole okuzaala amagoba kubanga mu kyalo kyaffe e Busoga tulina ettaka ddene tusobola okulimako ebikajjo n’okukola ebirala.\nEzaasigalawo twalimako kasooli yiika bbiri ne tukungula ensawo 48, omu ne tumukozesa ng’emmere y’enkoko kubanga zaali zibiika.\nTwatandika okukuηηaanya ssente mu magi. Twagenda okumalako omwaka nga tulina 1,700,000/-. Nasalawo amaanyi okugassa mu kulima kubanga nali ndabye nga ssente mwe ziri.\nEnnyumba gy’azimbye e Seeta - Lumuli.\nEbikajjo bye nalima nabifunamu 6,000,000/-. Twagenda tukuηηaanya nga tutereka ne tuweza obukadde 17.\nNakomawo ne twongera okugula ettaka ne tugaziya poloti yaffe ne tutandika n’okuzimba mu 2013.\nMu 2014 twatunda ebikajjo bya 8,000,000/- ne twongera okulongoosa ennyumba yaffe.\nBw’obeera n’ekirooto kyo towuliriza bigambo bikutiisa. Nze bwe natandika okulima, ab’omu kyalo baalowooza nti nnemeddwa ekibuga. Naddayo ne nnyongera okusoma kati nnaatera okumaliriza nfuuke dokita alongoosa.\nSsente ze nnafuna mu NSSF y’eyali entandikwa y’okukyusa obulamu era kati sidda mabega. Twayongera okugula ettaka yiika nnya. Omwaka oguwedde twatunze ebikajjo bya bukadde 16.\nNsimbye kalittunsi yiika bbiri, ntegeka kulima gonja. Abakolera ebitongole nga temutereka mu NSSF musabe bakama bammwe babaterekereyo ssente kubanga mufiirwa. Nze zinfudde mugagga.\nAbooluganda lw'eyayiiriddwa butto batabukidde poliisi\nMufti akukkulumidde amagye okumugaana okulaba Kitatta\nEbitongole biwe abazannyi emirimu\nPulezidenti yongera ssente mu byemizannyo\nPasita Ssenyonga mumuboole ...\nOmusumba Mondo Mugisha y’omu ku bakungubazi abeetabye mu kukungubira Paasita Yiga Abizzaayo e Kawaala. Mu butaluma...\nWuuno 'mutabani wa Nabbi Ka...\nJOB Kayanja y’omu ku ba pulodyusa abeekoledde erinnya. Wadde abayimbi tebakyakola olw’omuggalo gwa ssennyiga omukambwe,...\nPaasita Kayiwa ayogedde ens...\nOmusamize yandabula nti nali waakufa mu nnaku musanvu, kyokka ekyewuunyisa ate ye yafa ku lunaku olw’omusanvu....\nEkyatutte Paasita Bujjingo ...\nOmusumba w’ekkanisa ya House of prayer Ministry International, Aloysius Bugingo yagugumbudde abantu abaavuddeyo...\nEbigambo bya pasita Yiga eb...\nOMUSUMBA Augustine Yiga Abizzaayo ow’ekkanisa ya Christian Revival Church Kawaala abadde mwogezi akunkumula n’ennyenje...


Bukedde Online - Ennyanja ya Kabaka eboozi amazzi ne gasalako abatuuze\nMaj. Kakooza Mutale asuze ku ntaana ng'aku...\nEnnyanja ya Kabaka mu Ndeeba ejjudde nebotola, amazzi negabuna ebyalo emirimu negisannyalala.\nKino kivudde ku namutikwa w'enkuba etonnya obutasalako ennaku zino, ekyaviiriddeko amazzi agava mu bitundu bya Lubaga eby'enjawulo okuggweera mu nnyanja eno, eyajjudde n'eremererwa, n'ebotola ettaka eryassibwa ebbali waalyo okutangira amazzi okuyiwa mu bantu, amazzi ne gabuna ebyalo.\nAbatuuze mu zooni eziriraanye ennyanja eno okuli; Kayanja zone, Spire, Nsiike I ne II, Kabowa byonna bikoseddwa amataba, era bizinensi z'abantu nnyingi ne zoonoonebwa byansusso.\nAmaduuka agaliraanye ennyanja gonna gaayingiriddwa amazzi, ebyamaguzi ne biseeyeya, ebimu ne bitwalibwa amazzi agaabadde amangi, era bannannyini maduuka baggaddewo ne badduka okwetegula ekibabu.\nGajjuza omwala gwa Nalukolongo Channel ogulina ensibuko yaagwo okuva ku nnyanja eno, ne gubooga nagwo ne gugenda nga guyiwa mu batuuze mu bitundu gye guyitira, olw'obungi bwago n'obungi obuva mu nnyanja obutasalako, amazzi buli we gaagenze bakira tegeetoolako, ekyayongedde okusannyalaza emirimu.\nAbatuuze olunwe balusonze mu bagagga b'omu Ndeeba okuli; Dodoviko eyagula ekyalo kya Spire zone naayiwa ettaka n'okuziba emyala, omusumba Robert Kayanja eyagula ettaka okuliraana ennyanja, st Lawrence university, okuziba emyala n'okusaanyawo ebitoogo amazzi wegawummuliranga, nga kati gonna gaggukira mu nnyanja butereevu ekigiviitiddeko okulemererwa.\nBalaajanidde gavumenti ne Mengo okubaako eky'amangu kye bakolera ennyanja eno ng'amazzi tegannasaanyawo bulamu bw'abantu.\nJoseph Kazibwe, amyuka ssentebe wa zooni ya Kayanja agamba nti, ekizibu be bagagga abazimba ebizimbe ne baziba emyala, ate ne payipu eziyita mu luguudo lwa Masaka Road mu Ndeeba okuyiwa ku Nalukolongo Channel nfunda tezitwala mazzi mangi, ng'ennyanja bw'ejjula ennyo baba gadda mu bantu.\nEbigambo bya Ssebaana eby'obusagwa ebitajja kwerabirwa


Amazzi gasazeeko kkampuni ya bisikwiti e M...\nWilson Lwango,Taata w'omwana Angel Owabashabo, 7 eyafiiridde mu mwala yagambye nti, zaabadde ssaawa 4:00 ez'oku makya n'atuma Owabashabo ne muto we Sanchez Kwizera ku dduuka abagulire ebyokulya by'okunywera ku caayi.\nKyokka baabadde bakyali mu nnyumba, Kwizera n'ajja ng'akaaba n'abategeeza nga Owabashabo bw'agudde mu mwala. Lwango yagambye nti yayanguye okugenda mu kifo we yagwiriddemu kyokka yagenze okutuukawo ng'amazzi gaamututte dda.\nKigambibwa nti Owabashabo okugwa mu mazzi yabadde agezaako kuggyayo ngatto ye kyokka n'asirittuka n'agwa mu mwala.\nEric Ndawula, omu ku baagezezzaako okumutaasa yagambye nti bwe baawulidde amawulire baayanguye okumutaasa naye ne kitasoboka kubanga amazzi gaabadde gamaze okumukulukusa. Baayise poliisi n'etandika okunoonya kyokka ne balemwa okumufuna.\nKu Lwokutaano bazzeemu okumunoonya nga bayambibwako balubbira ba poliisi n'abatuuze.\nKu ssaawa 10:00 ez'olweggulo baazudde omulambo gwe mu mwala oguli mu kitundu ekimanyiddwa nga Canana okuliraana Kasokoso.\nFaisal Sebayiga, kkansala w'omuluka gwa Mutungo 1 yategeezezza nti emyala gy'e Mutungo giri mu mbeera mbi era baategeezaako KCCA naye tennaba kwanukula mulanga gwabwe.\nYakuutidde abazadde okufaaayo okukuuma obulungi abaana baabwe naddala mu kiseera kino eky'enkuba olw'embeera ey'emyala mu kitundu.\nOmumyuka w'omwogezi wa Poliisi owa Kampala n'emiriraano, Luke Owoyesigyire yagambye nti baafunye amawulire g'omwana okugwa mu mazzi ne basindika abaserikale okumunoonya, omulambo gwe ne baguzuula ku Lwokutaano nga December 27, 2019.\nAvunaanibwa ogw'okussa ekifaananyi kya Museveni ku Facebook ng'ali mu ssanduuke y'abafu asabye omusango gwe gukyusibwe\nEyakwatiddwa ng'awamba omwana asindikiddwa Luzira\nMuseveni akunze ab'e Rukungiri ku bwavu


Bukedde Online - Bakutte owa Flying Squad omulala ku by'okutta Kirumira\nAba famire abaafiiridde mu kabenje baziikiddwa...\nMuseveni abatemula abantu abageraageranyizza...\nOKUKWATA abagambibwa okwenyigira mu lukwe lw’okutta Kirumira kwongedde okugaziwa, bwe bakutte omusajja omulala agambibwa okuba owa Flying Squad nga kiteeberezebwa nti emmundu ye yeemu ku zaakozesebwa mu butemu.\nBamulumiriza nti emmundu eno yagipangisa abatemu ne bamuwa ensimbi era oluvannyuma lw’okumaliriza ‘misoni’ ne bagimuddiza n’agikweka.\nAbeebyokwerinda kati bamutaddeko akazito nga bamubuuza kimu: Emmundu eriwa? Godfrey Tamale eyakwatiddwa ayogerwako ng’abadde akolera mu Flying Squad ku mulembe gwa Herbert Muhangi eyali akulira ekitongole kino mu biseera nga Gen. Kale Kayihura ye muduumizi wa poliisi.\nEnkyukakyuka bwe zaakolebwa, Tamale y’omu ku baasuulibwa wabula bamulumiriza nti alina emmundu gy’ataawaayo era abadde agyeyambisa mu bumenyi bw’amateeka.\nEmmundu eyo yeemu ku ze bateebereza ezaakozeseddwa mu kutemula eyali omuduumizi wa poliisi mu disitulikiti y’e Buyende, ASP Muhammad Kirumira mu kiro ky’Olwomukaaga nga September 8, 2018 ne bamutta n’omuwala gwe yali naye Resty Naalinya Mbabazi e Bulenga ku lw’e Mityana.\nTamale yakwatiddwa okuva mu maka ge e Ndejje okumpi ne Namasuba ku luguudo oluva e Kampala okudda e Ntebe.\nOmu ku bali ku kakiiko ka LC I, yagambye nti oluvannyuma abaserikale baamukomezzaawo ku kyalo ng’ali ku mpingu ne baaza ennyumba mw’abadde abeera, naye tebalina kye baggyeemu.\nNti baabadde baaza okulaba oba bazuula emmundu eyogerwako. Mu kumukwata kwabaddeko amagye n’aba Flying Squad.\nAmaka w’abeera tegali wala kuva ku maka ga Abubaker Kalungi eyakwatibwa era wiiki ewedde n’asimbibwa mu kkooti e Wakiso ne bamusomera omusango gw’okutta Kirumira n’omulala ogw’okutta Naalinya era n’asindikibwa ku limanda mu kkomera.\nTAMALE YAKWATIBWAKO N’AYIMBULWA\nAbeebyokwerinda baakizudde nti Tamale yali yakwatibwako n’atwalibwa mu kkomera e Luzira ng’avunaanibwa kubbisa mmundu ya Gavumenti mu kiseera we yabeerera omuserikale wa poliisi ng’akolera wansi wa Flying Squad.\nKigambibwa nti yaggalirwa mu 2013, wabula nti yayambibwako abamu ku baserikale ba Flying Squad ne bamuggya e Luzira mu ngeri erimu ebibuuzo era ne baddamu okukola naye.\nEnsonda mu poliisi zaategeezezza nti Tamale bwe yayimbulwa, baserikale banne baatya okumuzza mu Flying Squad mu butongole, wabula kye baakola kwe kumuwandiisa ku lukalala lw’abantu abayambako ekitongole mu bikwekweto eby’enjawulo era ky’ekifo mw’abadde akolera okutuusa enkyukakyuka mu poliisi lwe zaakoleddwa mu May w’omwaka guno.\nBaasoose kumusibira Katwe oluvannyuma ne bamuzza ku CPS mu Kampala.\nWabula omu ku baduumira Flying Squad yagambye nti omusajja ono babadde tebamumanyi nga mukozi mu kitongole era bw’aba abadde alina abaserikale b’akolagana nabo babadde bakikola ku lwabwe.\nOluvannyuma ofiisa ono ataayagadde kwatuukirizibwa yajuliza omwogezi wa poliisi nti y’ayinza okulambulula ebisingawo.\nOmwogezi wa poliisi mu Kampala n’emiriraano C/ ASP Luke Owoyesigyire yategeezezza Bukedde nti mu kiseera kino si kyangu kukakasa oba Tamale yaliko omuserikale wa Flying Squad kubanga abagikulira abasinga bapya.\nN’agattako nti: Tujja kusooka kwebuuza ku kitebe kyaffe ekikulu ekinoonyereza ku buzzi bw’emisango okuzuula oba Tamale yaliko omuserikale waffe oba nedda.” Bwatyo bwe yategeezezza.\nWaliwo owa Flying Squad omulala Deus Byaruhanga eyasooka okukwatibwa ku by’okutta Kirumira era ono baasooka kumusibira Mbuya ne bamuzza e Makindye.\nBaamukwata ne C/ASP Ismael Ssennono eyali aduumira ebikwekweto ku poliisi ya Old Kampala.\nKu baakwatibwa kuliko: Ahmed Kamada Sebuufu, ow’e Mutundwe, Amir Musisi Ssentongo ow’e Nabbingo, Ahmada Ssebina 40, ow’e Namungoona, ssaako Mariam Kasujja Nnamwandu wa Kateregga eyattiddwa amagye.


Bukedde Online - Emyaka 20 egy'enkulaakulana mu byobulimi\nEbyemizannyo byongedde okunyweza Obwakabaka\nMandela mukwano gwa Uganda\nOLUVANNYUMA lw’emyaka 20 nga Ssaabasajja alamula Obuganda, okusoomoozebwa mu byenfuna n’enkulaakulana kukyali kwamaanyi.\nBUKEDDE Online akutuusaako ebyafaayo bya Buganda nga tujjukira amatikkira ga Ssaabasajja ag’omulundi ogwa 20 aganaabaawo nga July 31 2013.\nOmusasi waffe HERBERT MUSOKE alaze enkulaakulana Ssaabasajja gy’aleese mu Buganda mu myaka 20.\nAbantu bangi mu Buganda tebasobola kwetuusaako byetaago byabulijjo, babeerawo ku ssente eziri wansi wa 2,500/- olunaku!\nAbavubuka bangi batunze ettaka okugula bodaboda, abalala badduse mu byalo okudda mu bibuga okulera engalo n’okuzannya zaala.\nWabula Ssaabasajja afubye okubaako enteekateeka ez’enjawulo z’akolera abantu be okusitula embeera zaabwe mu byobulamu, ebyenfuna, ebyenjigiriza n’ennyingiza y’ensimbi mu maka.\nKatikkiro Charles Peter Mayiga agamba nti mu kiseera Obwakabaka we bwaddirizibwawo, eggwanga lyonna lyali mu mbeera mbi olw’okutaagulwa entalo.\nOkuva mu 1993, okusoomooza okubaddewo kwa Kabaka kutema mpenda eziggya abantu be mu bwavu n’embeera y’okubundabunda!\nAbataka baasaba Kabaka nti alina okutandikirawo okukola n’okulwanirira abantu be abaggye mu mbeera embi n’okubawa essuubi.\nKabaka yayatandikawo ekitongole kya Buganda Economic Bureau (BEB), okutandikawo emirimu egitali gimu egiyinza okuvaamu ssente ezinaatambuza emirimu gy’Obwakabaka.\nMu nteetateeka z’ekitongole kino, nakyo kyatondawo ekitongole kya Buganda Cultural and Development Foundation (BUCADEF) mu 1994, okuyamba okuddaabulula embeera y’abantu ba Buganda mu byobulimi, eby’enjigiriza, ebyobulamu n’okutumbula embeera y’obulamu bwabwe.\nMuky. Ssendagire akulira BUCADEF ng’agaba endokwa z’emmwaanyi.\nMu 1995, ekitongole kyatandikawo Buganda Royal Tours and Travel ne Central Technical Services Ltd, ate mu 1996 leediyo ya CBS yatandikibwawo, 1997 ne kitandikawo olupapula lwa Njuba Times kyokka luno lwagwa mu 2000.\nKabaka yatandikawo ekitongole kya ‘Kabaka Fund’, mu 1995 ne kiwandiisibwa mu 1996, okuzzaamu abantu essuubi, okubabudaabuda, okutumbula enkulaakulana n’obuwangwa mu Buganda.\nMuky. Jessica Ssendagire, akulira ekibiina kya BECADEF, agamba nti ekibiina kino kikola kinene okuyamba abantu ba Ssaabasajja mu byobulimi, ebyobulamu, ebyenjigiriza, amazzi, obuyonjo n’okukuuma obutone bw’ensi.\nEkitongole kino kyatandikibwawo mu 1994. Emirimu gyakyo gikolebwa mu disitulikiti mukaaga okuli Wakiso, Mukono, Mpigi, Mityana, Mubende ne Kiboga era nga ne disitulikiti endala emirimu gy’ekibiina gikyagenda mu maaso okukakasa nti abantu ba Buganda babbululwa mu bwavu nga kikolaganaira wamu mu n’ebibiina nga UNIDA, UNESCO n’ebirala.\nMu byobulamu BUCADEF ekolaganiran’ekitongole kya Uganda Cares okuyamba abalina akawuka ka Siriimu, okubabudaabuda n’okubawa obuyambi obutali bumu, okujjanjaba abantu endwadde ez’enjawulo ku bwereere n’ebirala.\n“Tujjanjaba abantu ku bwereere nga tuli wamu n’ebibiina by’abasawo Abaganda okuyamba ku bantu baffe abatalina ssente za kwejjanjabisa,” Muky. Ssendagire bw’agamba.\nAgamba: Tuyambako okukubiriza abantu okujjumbira okugemesa abaana, endiisa y’abaana ennungi, abakyala abembuto n’abayonsa, n’okumuula obuyonjo mu maka.\nEbyenfuna bya Buganda byesigamye ku bulimi era Mmengo eyita mu kitongole kya BUCADEF okukubiriza abantu ba Buganda okulima emmere emala, okulwanyisa enjala, okwekuumira mu mbeera ennungi nga bayita mu byokulya.\n“Tukolaganira wamu n’ebitongole ekikola ku kunoonyereza ku byobulimi nga NARo ne Kawanda Agricultural Research Institute mu birime eby’ejawulo naddala lumonde, muwogo, kasooli, ebijanjaalo, ebitooke n’ebirala.\nOkunooyereza kuno kukolebwa okufuna ebirime ebibala ennyo, ebigumira obulwadde ate nga bikula mangu n’ebisolo ebyolulyo okuyamba abantu okwekulaakulanya.\nMu ngeri y’emu nga tukolagana n’ekitongole ekivunaanyizibwa ku kulima emmwaanyi ekua Uganda Coffee Development Association (UCDA),tugaba endokwa, okusomesa abalimi engeri entuufu ey’okusimba emmwaanyi, endabirira yaazo, okunoonyereza ku bulwadde n’okubakubiriza okukuuma omutindo okusobola okuzifunamu ekiwera.\nTutandiseewo ennimiro ez’okulabirako n’okwaluza endokwa z’ebirime nga muwogo, amalagala ga lumonde mu disitulikiti omukaaga ze tukoleramu n’okuzigaba mu balimi.\nTukolagana ne kkampuni z’ensigo okutuusa ku bantu baffe ensigo ezembala n’okubagabira ebisolo ng’ente, embuzi, embizzi ezolulyo n’okubayigiriza ennunda yaazo eyomulembe,” Muky Ssendagire bw’agamba.\nBUCADEF etegeka emisomo mu byalo, na buli Lwakuna olusemba mu mwezi babeera n’omusomo ku Bulange, ate buli Ssande babeera ne pulogulaamu ku leediyo okwongera okusomesa abantu obulimi.\n“Tufuba okulaba nga tunoonya akatale k’ebirime nga twenyigira mu myoleso, okuzimba ebyagi okuterekamu emmere n’okwetegekera enjala n’okukubiriza abalimi okwegatta.\nTulina ebibiina ebisoba mu 10,000,000 okwetooloola Amasaza ga Buganda gonna. Mu ngeri y’emu tusimba n’okukubiriza abasimba emiti okusobola okukuuma obutonde kuba ebyobulimi ebisinga mu Buganda byesigamye ku butonde.\nTukubiriza buli maka okusimbayo omuti nga tujjukira emyaka 20 egya Ssaabasajja ku Nnamulondo.\nTulina enteekateeka y’okuzza obuggya ensuku mu Buganda kuba eno y’emmere y’Omuganda.”\nAbbey Ntambi, avunaanyizibwa ku nsonga z’amawulire mu kitongole kya Buganda Land Board agamba nti abantu bonna abali ku ttaka lya Kabaka basaanye beewandiise, baweebwe liizi za myaka 49 olwo batandike okwekulaakulanya mu byobulimi n’obulunzi wamu n’obusuubuzi ku ttaka lino.\nAkulira ekitongole kino, Mw. Kyewalabye Male agamba nti oluvannyuma lw’okuzimba ekizimbe kya Muganzirwazza e Katwe ekyatongozebwa mu 2012, era ekisuubirwa okuyingiza obukadde 78 omwezi, enteekateeka eziddako zaakumaliriza kizimbe kya Bulange Plaza.\nKino kijja kuba kya busuubuzi. Eyali Katikkiro wa Buganda, Ying. JB Walusimbi yatandikawo enteekateeka y’Omumuli okuyamba abantu okwekulaakulanya nga balima emmere n’okutumbula ebyobulamu.\nEmyaka 20 egy’enkulaakulana mu byobulimi\nOwa Express bamutadde


Bukedde Online - 'Omuyindi abadde ankaka omukwano'\n'Omuyindi abadde ankaka omukwano'\nPoliisi e Mukono eyodde 50 mu kikwekweto\nZimba enkolagana n'omwana ng'akyali muwere\nNakityo yagambye nti bwe yatandika okukola ku Shell mu 2011 yasabira ne kizibwe we ekifo ne bakimuwa. Waayita ekiseera kitono n’atandika okuwulira bakozi banne abawala nga beemulugunya ku bboosi nti buli lwe bagenda mu ofiisi abatigaatiga.\nNakityo eyatutte omusango mu kkooti. Ku ddyo ye Lobo\nNAKITYO bwe yafuna omulimu ku Shell yacacanca, wabula kati attunka ne Maneja Omuyindi gw’alumiriza okumukabassanya.\nAllen Nakityo ayagala kkooti eyise ekiragiro ekigoba maneja ono mu ggwanga bamuzzeeyo e Buyindi olw’enneeyisa etyoboola ekitiibwa ky’abakyala.\nBashir Lobo akulira Shell Jinja Road (okuliraana Kitgum House) y’avunaanibwa okukabassanya omukozi we era omusango gwatwaliddwa mu kkooti e Nakawa, Lobo n’aweebwa ennaku 15 okuwaayo okwewozaako.\nYasooka kubiyita bya lusaago okutuusa kizibwe we gwe yali afunidde omulimu (amannya g’omuwala ono galekeddwa) lwe yamuyita nga n’amaziga gamuyitamu n’amuzza ebbali n’amutegeeza nti, “Maneja ankozesezza.”\nYamunnonnyola engeri Maneja gye yamuggalira mu ofiisi ye ku Shell n’amukaka omukwano; era mu buswavu omuwala ono n’ava ne mu ggwanga n’agenda ku kyeyo e Dubai. Omuwala ono yagaana n’okuloopa ng’atya okuswala.\nNakityo yagambye nti ebyatuuka ku kizibwe we, naye byatandika okumutuukako ku ntandikwa ya 2014, nga Maneja Lobo amutigaatiga buli lw’aba agenze mu ofiisi era ku nkomerero y’omwaka oguwedde yasimattukidde watono.\nManeja nti yakozesa akakodyo k’okuyitanga omuwala ono mu ofiisi ng’obudde butandise okuziba ate n’amuwa emirimu gy’okubala ebitabo era we yagimaliranga ng’obudde bukunidde ate nga n’abakozi abalala bagenze, olwo Maneja n’amufunza awatali adduukirira.\nKyokka olumu nti kimutikka n’asibira abawala abalala mu ofiisi emisana.\nYAMUKUTTE KU KATAMBI\nNakityo agamba nti bwe yalaba Lobo amwezinzeeko enfunda eziwera n’asalawo ategeezeeko muwala munne gwe babadde bakola naye era ne basala amagezi agamutega essimu ne bakwata akatambi era kano ke katwaliddwa mu kkooti.\nAkatambi kano kalaga Lobo ng’aggyeeyo ebitundu by’ekyama abikulukuunya ku Nakityo eyali yeewolereza nti, “ndeka bboosi”.\nNakityo yategeezezza nti ensonga zino yasooka kuziroopa ku poliisi e Kireka eyaweereza fayiro ku CPS wabula n’afutyankibwa ne fayiro SD 13/06/11/2015 eyali egguddwaawo n’eggalwa ng’abaserikale bamukase okukkiriza okuliyirirwa obukadde 20 kyokka nga ku zino baamuwaako obukadde 5 ne bamuwaliriza akole siteetimenti eggalawo fayiro.\nBannamateeka ba Ambrose Tebyasa & Co. Advocates nga bano Nakityo be yayiseemu okuwaaba baategeezezza kkooti nti ekyakolwa poliisi kimenya mateeka kubanga omusango guno gwa nnaggomola ate nga teguyamba Nakityo yekka wabula gutaasa n’abawala abalala abakabassanyizibwa bakama baabwe.\nKino ky’ekyabawalirizza okuggulawo omusango ogw’engassi wabula nga basabirako kkooti eyise ekiragiro ekigoba Lobo mu ggwanga okutaasa abawala abalala abayinza okugwa mu mitego gye.\nNakityo yagambye nti afunye ebizibu bingi okuva lwe yasalawo okuwaabira Omuyindi ono omuli okutiisibwa n’okumulemesa buli kintu ky’aba agezaako okukola okuzza obulamu bwe obuggya.\nLobo yayise mu bannamateeka ba Rwabwogo & Co. Advocates n’awaayo okwewozaako nga October 28, 2016 nga yeegaana eky’okukabassanya Nakityo.\nYagambye nti Nakityo yali mukozi we wabula yatandika mpola okukola ebintu ebisikiriza Lobo omuli okuyingira mu ofiisi ng’atadde ekifuba ng’amabeere galingiza era oluvannyuma bakkiriziganya okwagalana.\nAgattako nti Nakityo yakwata akatambi nga bali mu kwesanyusa nti era mu kukikola alabika yali agenderera okumukanda ssente ng’amutiisatiisa okukasaasaanya ku mikutu gya yintaneti amuswaze era yatuuka n’okuwaayo obukadde 20 ng’ensonga zigenze ku poliisi, n’alowooza biwedde wabula yeekanze ng’awulidde bittuse buto.\nAyagala kkooti egobe omusango guno era ewalirize Nakityo okusasulira ensimbi zonna z’anaaba asaasaanyizza mu musango. Lobo mufumbo era ye ne mukaziwe babeera Naggulu mu Kampala. Kkooti yaakuwa lwe batandika okuwoza.\nOludda oluwaabi lwalaze nti lwa kwesigama ku bujulizi omuli obw’akatambi, abajulizi ne siteetimenti Lobo gye yakolera ku poliisi ng’akkiriza nga bwe yakabassanya Nakityo era n’akkiriza okuwaayo obukadde 20.\nBagasseeko n’ebbaluwa za balooya ba Lobo ezikoonagana; emu yeegaana enkolagana yonna ne Nakityo era ekimussaako nti yabulawo n’obukadde 5 ez’omulimu ate endala eraga nti yali muganzi wa Lobo.\nNakityo yali akola ku ‘ppampu’ y’amafuta ku Shell okutuusa nga December 8, 2015 lwe yalekulira ebyamutuukako.


Bukedde Online - Maroons eyombya Bamweyana\nMaroons eyombya Bamweyana\nYeewuunya engeri omuwala bwe yamezze abaaw...\nOMUTENDESI wa Maroons FC amaziga gabuze okumuyitamu ku kisaawe e Luzira ttiimu ye bwe yalemereddwa okuteeka mu nkola obukodyo bwe yagiwadde n’ekubwa Proline FC ggoolo 2-1.\nOmutendesi Douglas Bamweyana ng'amaziga gaagala okumuyitamu olw'obusungu\nEgyazanyiddwa mu liigi ya ‘Super'\nBusoga United 2-1 Express\nSC Vipers 1-0 Kyetume\nMaroons 1-2 Proline\nBright Stars 1-0 BUL\nWakiso Giants - Police, Wakisha\nKu Lwokutaano January 10, Proline yazze mu biwundu bya Maroons omulundi ogwokubiri ogw'omuddiring'anwa oluvannyuma lw'okubakuba ggoolo 3-2 mu nsiike eyasooka e Lugogo, ekyatabudde ennyo omutendesi n'abulwa okwoza ku mmunye.\nMustafa Mujuzi kapiteeni wa Proline yaweereddwa kkaadi emyufu mu ddakiika eye 72 oluvannyuma lw'okuweebwa eza kyenvu bbiri, kino ky'awadde Maroons amaanyi okulumba, wabula Proline yataddeyo kibbaasi okulwanirira ggoolo zaabwe 2-0 ze baafunye mu kitundu ekisooka.\nGgoolo za Proline z'ateebeddwa Diego Amiisi Kizza mu kitundu ekyasoose ate Steven Mukwala n'afunira Maroons mu ddakiika eya 65.\n"Abasambi bandiddemu olukwe, ebiragiro byonna bye nabawadde tebabigoberedde, guno omupiira tubadde tusobola okuguwangula naye bonna babadde basambisa bugayaavu, ggoolo zonna ze batuteebye zivudde mu bulagajjavu," Bamweyana atendeka Maroons bwe yeesoozezza.\nAnthony Bagole omumyuka w'omutendesi wa Proline agamba nti ekitundu kya sizoni kino baagala kwennyulula kuva mu nvuba zaakusalwako, era buli mupiira bagusamba nga fayinolo.\nProline ekyakwebedde wansi ku kimmeeza kya Star Times Uganda Premier League n'obubonero 12 ate Maroons eri mukya kkumi n'obubonero 19, SC Vipers yeekulembedde(39).\nKatatumba awadde aba kkansa obukadde 15\nAbaana bwe baalwala baze n'atukyawa\nBamukutte agenze kweyimirira munne\nBlack aliira ku nsiko: Poliisi emuyigga lwa kudduka mu woteeri nga tasasudde n'asingayo omwana we\nBad Black alangiridde essuula empya mu kulya ssente\nBad Black yanaaba olweza! Yeewaanye Omuzungu okumuyiwamu enzirusi


Bukedde Online - Bashir ayongedde okunafuwa mu by'ensimbi\nBashir ayongedde okunafuwa mu by'ensimbi\nEbya ofiisa eyakwatiddwa ku ku by'okutta abantu ku bbiici ya Bobi Wine biranze\nAbasibe abakaddiye e Luzira basaba M7 kiso...\nOkunafuwa kwa Bashir mu byenfuna kuvudde ku bintu ebiwerako naye ebisinze ye South Sudan okufuuka eggwanga eryetwala mu 2011.\nMu South Sudan y'eri enzizi z'amafuta ezisinga obungi kati ssente ezizivaamu Bashir zaamutwalibwako.\nEkirala Bashir anyigirizibwa nnatti ezaamussibwako Amerika olw'okuwagira abatujju era wadde zaddirizibwa mu October 2017, kyokka kino kyakolebwa Bashir amaze okukenena.\nAlina eggye ddene nnyo ly'ayali ensimbi na buli kintu, kyokka kati takyasobola kubanga ssente tazirina ate banywanyi be okuli Misiri, United Arab Emirates ne Saudi Arabia ababadde bamupokera ensimbi nabo balina ebizibu kumpi ebibamalawo.\nABEEKALAKAASA BALI MU GGIYA\nOkwekalakaasa kweyongedde ebbugumu ku Lwokuna n'Olwokutaano bwe kwasasaanidde enkingizzi za Kahartoum era abeekalakaasa ne basalako amaka ga Pulezidenti.\nOkusaala Juma ku Lwokutaano kwatabuddwa mu Mizigiti gy'ekibuga Omdurman. Ebibuga ebirala yabaddeyo n'effujjo ly'okwonoona ebintu.\nEbibuga kuliko; Dongola, Atbara ne Al-Qadarif. Ku Lwokutaano okwekalakaasa kwatuuse mu bitundu Bashir gy'alina ennyo obuwagizi okuli Port Sudan mu bukiikakkono bw'eggwanga eryo.\nEKIKYAMULEMEZZA MU NTEBE\nBashir akyalina obuwagizi mu bikonge n'abantu abalala abamulya mu ngalo era kino kiyinza okumulemeza mu buyinza.\nEkizibu ky'alina y'engeri gy'ava mu kattu k'ebyenfuna kubanga n'abeekalakaasa abasinga bantu be, ekibatabudde bbeeyi ya migaati n'amafuta bye batakyasobola kwetuusaako.\nBano nabo essuubi lyabakendedde, Bashir bwe yayogedde eri, eggwanga n'asooka awera bw'egenda okusesebbula abeekalakaasi ate amagye ne gaanukula nti go tegaggya kukozesa lyaanyi ku bannansi.\nBASHIR AJULIZZA KULAANI\nEkirala Bashir omusajja amanyiddwa okukozesa eryaanyi n'okuwa ebiragiro, ku luno yasomye nnyiriri mu Kulaani ng'ajuliza ebigambo bya Nabbi Muhammad. Era n'ajuliza Kulaani okulaga engeri Allah (Katonda) gy'agenda okutereeza embeera.\nWabula abakulembeze b'ebibiina ebisinga okuwakanya Bashir abawera mwenda bonna baakwatiddwa ne baggalirwa mu buduukulu bwa poliisi mu kiibuga Khartoum.\nBano kuliko Siddiq Youssef owa Sudan's Communist Party, abakulira ebibiina ekya Ba'ath ne Nasserist.\nAbantu 37 be baakattibwa mu kwekalakaasa kyokka Gavumenti yagambye nti bali 19 bokka nga kuliko babiri baserikale.\nMunnamagye Lt. Gen. Mohammed Hamad Daqlou ng'ono mmundummenye eya Bashir yatandikawo eggye ezzibizi okukuuma ebitundu n'okuyambako amagye g'eggwanga bwe wabaawo obwetaavu yavuddeyo n'akolokota enfuga ya mukamawe n'agamba nti, Gavumenti etesobola kukola ku bizibu by'abantu ebisookerwako ng'ebbeeyi y'emmere eba egiremeddwa.\nN'agamba: Gavumenti erina okutuusa obuweereza obulungi ku bantu, etuukirize obuvunaanyizibwa bwayo abantu ba Sudan basobole okubeera mu bulamu obweyagaza.\nTeyakomye awo, yalagidde eggye ezzibizi obuteeyingiza mu byakukkakkanya beekalakaasa kubanga ensonga zaabwe zirimu eggumba.\nBashir yatuuzizza abakulembeze b'ekibiina n'abagumya nti tewannabaawo kiraga nti abeekalakaasi basobola okuggyako Gavumenti. N'abagamba nti embeera bw'eneetuuka okumweraliikiriza ajja kuggyayo n'amaanyi g'omu buto okubasaanyawo olwo atereeze eggwanga.\nAb'e Kyebando balumirizza Poliisi okuba n'olugambo